Projekat „Domaći ukusi“ pokrenut je kao druga faza Programa „Kupujmo domaće, a realizuju ga Ministarstvo održivog razvoja i turizma, Nacionalna turistička organizacija Crne Gore, Investiciono - razvojni fond i Privredna komora Crne Gore.\nU susret ljetnjoj turističkoj sezoni u kojoj se, prema relevantnim najavama i interesovanjima, očekuje nova rekordna posjećenost Crne Gore, Nacionalna turistička organizacija danas je organizovala konferenciju za novinare na kojoj je osim slogana – Dobro.Bolje. Domaće, predstavljen i logotip projekta, a sve sa ciljem intenziviranja aktivnosti na promociji plasmana domaćih proizvoda u hotelima i restoranima.\nPotpredsjednik Vlade i ministar poljoprivrede i ruralnog razvoja mr Milutin Simović ocijenio je da projekti „Kupujmo domaće“ i „Domaći ukusi“ promovišu zajedništvo i partnerstvo Vlade, privrednika i potrošača.\n„Zajedništvo vrijednih domaćina, vrijednih preduzetnika u sektorima poljoprivrede, trgovine i turizma. Ovim partnerstvom, kako je kazao, proizvođači osiguravaju plasman proizvoda, preduzetnici u turizmu i trgovini obogaćuju svoju ponudu i građanima i turistima nude kvalitetne i svježe proizvode sa više boje, više mirisa i više ukusa. Takođe, ovim partnerstvom čuvamo našu tradiciju, našu kulturu, naše specifičnosti, naše autohtone proizvode i jačamo naš turistički brend”, kazao je Simović.\nU crnogorskoj kulturi hrane, kako je kazao, značajno mjesto zauzima i tradicionalno crnogorsko gostoprimstvo, jer se u Crnoj Gori za goste i za putnike namjernike oduvijek čuvala i iznosila najbolja hrana sa kojom se raspolagalo, čak i u vremenima kada je manjkavalo i za ukućane.\n„Raznovrsnost, kvalitet i posebnost crnogorske kulinarske ponude, povezani tradicionalnim gostoprimstvom – odnosno crnogorska kultura hrane, predstavlja značajan segment našeg identiteta, a samim tim i značajan segment i posebnost naše turističke ponude. Gastronomi u našoj hrani prepoznaju eho istorije i darove netaknute prirode i jasno prepoznaju da centralno mjesto zauzimaju naši lokalni i sezonski proizvodi“, kazao je Simović.\n„Prepoznaju njeguški pršut, crmnička vina, naše sireve: pljevaljski, kolašinski lisnati, njeguški, kučki i brojne druge. Prepoznaju barske i ulcinjske masline i maslinovo ulje, džem od divlje narandže, suve ukljeve i dimljenog krapa, podgorički raštan i japrake, zetski kolač, pitu i priganice, cetinjski med i medovinu, kolašinski i gusinjski krompir i kačamak i brojne druge proizvode“, kazao je Simović.\nPotpredsjednik je izrazio zadovoljstvo što rezultati istraživanja pokazuju da zajednički projekti na promociji plasmana domaćih proizvoda daju rezultate, da je povećana zastupljenost i vidljivost domaćih proizvoda i unaprijeđena percepcija potrošača.\n„Moramo biti istrajni, jer je promjena navika potrošača dugotrajan proces, a posebno je važno da budemo istrajni u podizanju povjerenja u sebe i u domaće vrijednosti“, poručio je Simović.\nOvom prilikom, pohvalio je vrijedne proizvođače, jer, kako je kazao, svjedočimo da se svakodnevno povećava obim proizvodnje i broj domaćih proizvoda koji se nude na tržištu, ali i kvalitet i izgled u skladu sa osvojenim standardima.\nSimović je podsjetio da Vlada kroz brojne programe i mjere, iz godine u godinu sve snažnije podržava napore proizvođača u pravcu stalnog unapređenja kvaliteta i bezbjednosti hrane.\n„Samo u posljednje dvije godine izgrađena su ili opremljena savremenom opremom 84 prerađivačka pogona širom Crne Gore, kroz investicije od preko 21 milion eura i bespovratnu podršku od oko 9 miliona eura. U ovim pogonima je otvoreno oko 400 novih radnih mjesta i sada radi preko 2.500 zaposlenih, a prihode ostvaruje i oko 10.000 kooperanat“, kazao je potpredsjednik Vlade ističući da je slična situacija i u sektoru primarne proizvodnje gdje je u ove dvije godine, preko 3.200 proizvođača realizovalo investicije vrijednosti oko 20 miliona eura, uz bespovratnu podršku oko 10 miliona eura.\n„Ovi podaci jasno pokazuju dinamičan rast i osavremenjavanje naše poljoprivrede i dodatno ukazuju na značaj kupovine domaćih proizvoda i plasmana kroz sve veću turističku potrošnju. Na taj način garantujemo postojeća i stvaramo uslove za otvaranje novih radnih mjesta, unapređujemo ukupnu ekonomiju, snažimo naše fondove za unapređenje obrazovanja, zdravstva i brigu o onima kojima je pomoć potrebna“, istakao je Simović.\nNaglašavajući da je pred svima dosta posla, potpredsjednik Vlade je poručio da svako iz svog sektora treba da sagleda sve mogućnosti doprinosa zajedničkim ciljevima.\nDržavni sekretar u Ministarstvu održivog razvoja i turizma Damir Davidović kazao je da je povezivanje turizma i poljoprivrede od srateške važnosti za ekonomiju Crne Gore. „Koliko je značajno turističko tržište, pokazuje podatak da smo u prošloj godini ostvarili 2,2 miliona posjeta, sa oko milijardu i 40 miliona eura prihoda, a da podaci za predsezonu i najave za glavnu sezonu ukazuju da ćemo značajan rast ostvariti i ove godine“, kazao je Davidović.\nOn je najavio da će Domaći ukusi biti poseban segment turističke ponude Crne Gore, baziran na gastro ponudi, ne samo na domaćem tržištu, nego i svim regionalnim i ino tržištima, što je u skladu sa aktuelnim turističkim trendovima, kako bi privukli što veći broj turista.\nDirektorica NTO CG Željka Radak Kukavičić istakla je da je gastronomska ponuda Crne Gore važan segment ukupne turističke ponude.\n„Odlučili smo da u fokusu naše ovogodišnje kampanje bude upravo ovaj projekat sa čijim vizuelnim identitetom i sloganom ćemo se predstavljati prije svega na tržištu regiona i domaćem tržistu, ali i na ostalim emitivnim trzištima. Naš cilj je da naši domaći proizvodi budu u što većoj mjeri zastupljeni u našim ugostiteljskim objektima na zadovoljstvo, kako turista tako i samih ugostitelja. Aktivnosti projekta, između ostalog, usmjerene su i na podsticanje saradnje između lokalnih proizvođača i hotelijera i ugostitelja, što će doprinijeti promociji crnogorskih proizvoda i tradicionalne kuhinje, čime se podiže nivo kvaliteta i konkurentnosti na turističkom tržištu, otvara mogućnost stvaranja novih radnih mjesta, i povećava se ukupan nivo doprinosa turizma bruto društvenom proizvodu Crne Gore, “ kazala je Radak Kukavičić.\nLogotip i slogan koji će pratiti realizaciju projekta “Domaći ukusi” odabrani su putem Konkursa koji je objavila NTOCG. Na konkursu, za čiju selekciju je bio zadužen stručni žiri u čijem radu su učestvovali predstavnici Ministarstva održivog razvoja i turizma, NTOCG, PKCG i renomirani grafički dizajneri, odabrani su radovi dva autora, Ive Ivanović i Nikole Markovića.


Nije potreba procena uticaja na životnu sredinu za vetropark „Dunav 3” | Energetski portal Srbije\nNije potreba procena uticaja na životnu sredinu za vetropark „Dunav 3”\n28.02. 2014 Srbija\nMinistarstvo energetike, razvoja i zaštite životne sredine juče je objavilo Rešenje kojim se odlučuje da nije potrebna procena uticaja na životnu sredinu za projekat izgradnje vetroparka „Dunav 3” čiji je investitor kompanija „MK Fintel Wind” iz Beograda.\nOvakva rešenja ranije su doneta i za vetroparkove „Dunav 1” i „Ram” istog investitora.\nZakonom o proceni uticaja na životnu sredinu definisano je da je studija o proceni uticaja i saglasnost na studiju o proceni uticaja, odnosno odluka da nije potrebna studija o proceni uticaja na životnu sredinu sastavni deo dokumentacije koja se prilaže uz zahtev za izdavanje odobrenja za izgradnju ili uz prijavu početka izvođenja projekta izgradnje, izvođenja radova, promenu tehnologije, promenu delatnosti.\nInače, kompanija „MK Fintel Wind” ulaže u zelene energetske projekte u Srbiji i regionu, a njihovom realizacijom doprineće se povećanju energetskog kapaciteta Srbije i okruženja.\nPodsetimo da je ova kompanija objavila početak izgradnje dve vetroelektrane 30. oktobra prošle godine, ukupne snage 16,5MW, na lokacijama Kula (9,9MW) i Vršac (6,6MW). Očekuje se da ove vetroelektrane budu izgrađene u novembru ove godine i da godišnje generišu 46,2 GWh električne energije, što će zadovoljiti potrebe za strujom oko 1850 domaćinstava.\nU decembru prošle godine ova kompanija je dobila lokacijske dozvole za vetroparkove „Ram”, „Dunav 1” i „Dunav 2” ukupne snage 30MW.\nVetropark „Dunav 3”, na teritoriji opštine Veliko Gradište, imaće tri vetrogeneratora snage po 3,075MW.\nvetropark „Dunav 3”\nvetropark „Dunav 1”\nvetropark „Dunav 2”


Upravljački tim na prvom sastanku sa pravnim ekspertima: Za izradu Statuta pomoć opština sa Severa i Pravnog fakulteta | KoSSev\nUpravljački tim na prvom sastanku sa pravnim ekspertima: Za izradu Statuta pomoć opština sa Severa i Pravnog fakulteta\nPonedeljak 30. april 2018, 16:20\nGotovo mesec dana nakon što je zvanična Priština "reaktivirala" Upravljački tim za izradu Statuta Zajednice srpskih opština, ovaj tim održao je danas "prvi sastanak sa pravnim stručnjacima za oblast lokalne samouprave". Ove stručnjake "delegirale" su četiri opštine sa severa i Pravni fakultet u Kosovskoj Mitrovici. "Na sastanku je dogovoreno da te opštine, kao i Pravni fakultet angažuju svoje pravne stručnjake kako bi pružili ekspertsku pomoć pri izradi nacrta Statuta ZSO"; "u skladu sa definisanim delokrugom i mandatom rada, Upravljački tim će se u daljem radu konsultovati i sa predstavnicima OEBS-a, kao i nadležnom instancom institucija u Prištini" - saopštila je koordinatorka tima, Vinka Radosavljević. Za sada nema informacija ko su "delegirani pravni stručnjaci".\n"Upravljački tim će svoj rad zasnivati isključivo na dogovorima postignutim tokom briselskog dijaloga Beograda i Prištine, uz uvažavanje Evropske povelje o lokalnoj samoupravi i drugih demokratskih evropskih principa i vrednosti u ovoj oblasti," dodaje se u prvom saopštenju Upravljačkog tima od njegovog reaktiviranja.\nKako se dalje navodi, na sastanku sa pravnim stručnjacima "dogovorena je i materijalno-tehnička podrška" opština Upravljačkom timu:\n"U smislu obezbeđivanja prostorija, kancelarijske opreme i drugih sredstava za rad".\nIsti tim sastao se danas i sa gradonačelnicima opština sa severa i dekanom Pravnog fakulteta UP-a u Kosovskoj Mitrovici, a Radosavljević podseća da je "sastanak održan u skladu sa Delokrugom i mandatom Upravljačkog tima" kojim je, dodaje, "predviđeno da postojeće administrativne strukture u četiri opštine na severu pružaju podršku Upravljačkom timu".\nDanašnji sastanci održani su u iščekivanju novog roka od tri i po meseca koji su zvaničan Beograd i srpski predstavnici na Kosovu dali Prištini za formiranje ZSO.\nDa će Srbi sa Kosova sačekati formiranje Zajednice u novom roku, saopštili su dan pred isticanje prvobitnog - do 20. aprila, a nakon što je to iz Beograda saopštio srpski predsednik, Aleksandar Vučić.\n"Rekli su da će za tri i po meseca izaći sa statutom za ZSO. Sačekaće Srbija tri i po meseca, ali ja vam sada kažem - nećemo ga dočekati," poručio je tada srpski predsednik.\nGodo na srpski način: Čekali smo 5 godina, čekaćemo još tri i po meseca


Novosadska toplana: Grejanje u gradu stabilno | TV KANAL 9 NOVI SAD\nNaslovna EMISIJE Novosadska toplana: Grejanje u gradu stabilno\nNovosadska toplana: Grejanje u gradu stabilno\nVIDEO K9: Hladni talas koji je prošao sa veoma niskim temperaturama, kako dnevnim tako i noćnim, bio je poseban izazov za tehnički sistem Novosadske toplane. Međutim, kako kažu u ovom preduzeću, sve je pod kontrolom i sistem se pokazao kao stabilan, te su zadovoljni njegovim radom, te ne očekuju veće smetnje u radu povodom novog hladnog talasa.\nS obzirom na broj havarija koji je zabeležen tokom hladnog talasa, koji je veoma nizak, u Toplani kažu da su izuzetno zadovoljni radom tehničkog sistema, pogotovo ako se uzme u obzir koliko je vrelovod u nekim delovima grada star i preko 20 godina.\n“Bilo je havarija, zabeležene su. Međutim, izuzetnom predanošću radnika Novosadske toplane one su sanirane u najkraćem vremenskom roku, a sve kako bi naši korisnici u što manjoj meri osetili prekid u ispruci toplotne energije, odnosno kako bi što kraće domovi ostajali bez grejanja, domovi i poslovni prostori naših korisnika”, rekla je Ivana Stanimirović, PR JKP Novosadska toplana.\nSugrađani u razgovoru za Kanal 9 kažu da su, uglavnom zadovoljni radom Novosadske toplane, odnosno grejanjem u domovima.\nS obzirom na novonajavljeni hladni talas koji bi trebalo da traje bar do četvrtka, kada dnevne temeprature neće prelaziti nulu, u Toplani kažu da se nadaju da većih problema na sistemu neće biti.\n“Što se tiče Novosadske toplane tu nema bojazni. Naša osnovna delatnost je proizvodnja i isporuka toplotne energije za grejanje. Dakle, najspremniji smo upravo u ovim zimskim mesecima i najhladnijim danima. Svih šest toplotnih izvora su u funkciji, rade punim kapacitetom u dnevno-noćnom režimu i tako će ostati sve dok vremenski uslovi to budu zahtevali. Dakle, sve je u najboljem redu i očekujemo da neće biti većih problema i, ako ih bude, nekih havarija, to su stvari koje su nepredviđene i koje se dešavaju”, navela je Stanimirović.\nUkoliko do havarija i dođe, radnici Toplane su spremni da izađu na teren i reše probleme u što kraćem roku, kaže Stanimirović.\nUkoliko dođe do problema na mreži, sugrađani to mogu prijaviti putem telefona na brojeve 0800 100 021, 423-712 i 420-853.\nPrethodni tekstMuškarac poginuo u požaru na Detelinari\nSledeći tekstLSV: Vratite reklamu Elektrovojvodini!


'Ključ grada Sarajeva' bivšem američkom senatoru Bobu Dolu\nGradsko vijeće Grada Sarajeva danas je jednoglasno donijelo odluku da se priznanje "Ključ grada Sarajeva" uruči američkom senatoru Robertu Josephu zvanom „Bob Dole“, kao najvažnijoj ličnosti u izgradnji čvrstih prijateljskih odnosa Bosne i Hercegovine, posebno Sarajeva sa Sjedinjenim Američkim Državama.\nObjavljeno 17.07.2019 12:24\n- Priznanje "Ključ Sarajeva", je kruna i najbolji način da se Sarajevo kao glavni grad BiH, simbolično oduži senatoru Dolu za nesebičnu pomoć, zalaganje i borbu za istinu koja nam je bila nerijetko važnija od humanitarnog angažmana - rekao je Skaka.\n- Osjetio sam sve strahote rata u Sarajevu i BiH i čitajući na portalima, TV-u , bio sam iznenađen kako se jedan čovjek iz daleke države iz Kanzasa zalaže za BiH, za Sarajevo. Jedini Bob Dole je pokrenuo i insistirao da se u vrijeme rata skine embargo na isporuku oružja BiH, zalagao se da se konačno zaustavi agresija na BiH i svojim autoritetom je uspio u tome - rekao je Grebović.\nPriznanje "Ključ grada Sarajeva" se sastoji od kutije s ključem i povelje s tekstom na bosanskom i italijanskom jeziku, a u vrhu je utisnuta i Višegradska kapija kao simbol ulaza u Sarajevo.


SEKRETAR MILOŠEVIĆ U POSETI ZAGREBU – Pokrajinski sekretarijat za visoko obrazovanje i naučnoistraživačku delatnost\nSEKRETAR MILOŠEVIĆ U POSETI ZAGREBU\n25. septembra 2018. Urednik Vesti 0\nPokrajinski sekretar za visoko obrazovanje i naučnoistraživačku delatnost, prof. dr Zoran Milošević, boravio je danas u Zagrebu i tom prilikom posetio Ministarstvo znanosti i obrazovanja Republike Hrvatske, Srpsko narodno vijeće i Mitropoliju zagrebačko ljubljansku.\nMilošević se u Ministarstvu znanosti i obrazovanja sastao sa pomoćnicom ministarke, prof. dr Ivanom Franić i Nandorom Čapom, načelnikom Samostalnog sektora za nacionalne manjine. Na sastanku je bilo reči o uspostavljanju lektorata za hrvatski jezik na Filozofskom fakultetu Univerziteta u Novom Sadu, kao i o mogućnosti realizacije projekata od značaja za regionalno povezivanje akademskih zajednica Hrvatske i Srbije, posebno Univerziteta u Novom Sadu.\nNakon posete Ministarstvu, sekretar Milošević obišao je Mitropoliju zagrebačko ljubljansku i sastao se sa ocem Bogoljubom Ostojićem, koji ga je upoznao sa aktuelnom situacijom i problemima srpske pravoslavne zajednice. Nakon upoznavanja sa aktuelnim problemima, pokrajinski sekretar uručio je prigodan poklon – 2 laptop računara.\nNa kraju posete Zagrebu, Milošević se sastao sa dr Miloradom Pupovcem, predsednikom Srpskog narodnog vijeća i uručio 3 laptop računara, školske torbe i školski pribor, namenjene učenicima osnovnih škola, koji se obrazuju na srpskom maternjem jeziku.


Skala: Blater da prestane da flertuje sa predsedničkom funkcijom\nBeta 28. juna 2015. 19:00\nFunkcioner Međunarodne fudbalske federacije (Fifa) Domeniko Skala rekao je danas da bi odlazeći predsednik te organizacije Sep Blater trebalo da prestane da „flertuje“ sa svojom funkcijom i saopšti da će sigurno otići.\nSkala, koji nadgleda predsedničke izbore u Fifi, rekao je da bi 79-godišnji Blater trebalo da prekine sve spekulacije oko odlaska sa mesta predsednika. „Vremena flertovanja sa moći i funkcijom su definitivno prošla. Pozivam sve, uključujući i gospodina Blatera, da u interesu reformi usvoje nedvosmisleno najavljenu promenu u vrhu Fife“, rekao je Skala.\nBlater je 29. maja na Kongresu Fife dobio svoj peti mandat, ali je četiri dana kasnije saopštio da podnosi ostavku zbog velikog medijskog pritiska povodom hapšenja visokih zvaničnika Fife u sklopu istrage u SAD i Švajcarskoj o korupciji u svetskom fudbalu. On je tada naveo da će predsednički izbori u Fifi biti održani između decembra i marta sledeće godine i da se na njima neće kandidovati.\nBlater je, međutim, u petak rekao da nije podneo ostavku već da će je „ponuditi“ na vanrednom kongresu Fife. On je naveo da je „najrealnije“ da se izbori održe na početku naredne godine.\nPočetkom juna pojedini švajcarski mediji naveli su da Blater pokušava da se vrati na funkciju pošto je dobio podršku iz Afrike i Azije.


Jeftini letovi iz Srbije za Paragvaj - Avionske karte Srbija Paragvaj - eSky.ba\nLetovi iz Srbije za Paragvaj\nPretražite letove iz Srbije za Paragvaj\nProvjerite najbolje ponude letova iz Srbije za Paragvaj\n✔ Postoje li posebne ponude za letove iz Srbije za Paragvaj na eSky.ba?\n✔ Mogu li se pobrinuti za osiguranje prilikom rezervacije leta iz Srbije za Paragvaj?\n✔ Ako rezerviram let iz Srbije za Paragvaj, mogu li rezervirati ujedno i smještaj?\n✔ Koje avio-kompanije nude letove iz Srbije za Paragvaj?\nBudite sigurni, da na eSky.ba ponuda letova iz Srbije za Paragvaj uključuje ne samo niskotarifne avio-kompanije, već i one koje su specijalizirane za visoki standard.


Palestinski lideri izglasali suspendovanje odluke o priznavanju Jerusalema - Klix.ba\n16.1.2018. u 08:35\nPalestinski lideri izglasali su suspendovanje odluke o priznavanju Jerusalema za prijestonicu Izraela, kao odgovor na odluku predsjednika SAD Donalda Trumpa da podrži tu ideju, saopštila je Palestinska organizacija slobode /PLO/.\nU saopštenju koje je prenio AFP navodi se da je Izvršni odbor PLO imenovan da opozove priznavanje takve odluke dok Izrael ne prizna granice Palestine sa granicama određenim 1967. godine i opozove odluku da pripoji Istočni Jerusalem i proširi naselja.\nPLO je međunarodna zajednica priznala kao jedinog legitimnog predstavnika palestinskog naroda. Centralno Vijeće je prošireno upravno tijelo PLO-a, čije se zasjedanje saziva između sjednica Nacionalnog savjeta Palestine.\nTrump je 6. decembra izjavio da je došlo vrijeme da Jerusalem zvanično bude proglašen izraelskom prijestonicom i izdao naredbu State departmentu da izvrši pripreme za preseljenje američke Ambasade iz Tel Aviva u Jerusalem.


Delegacija SSS u poseti Pirotu i Dimitrovgradu - SPORTSKI ŽURNAL\nDelegacija SSS u poseti Pirotu i Dimitrovgradu\nU Dimitrovgradu su čelnici SSS poručili su da su veoma zadovoljni koliko se ulaže u sport, sportska hala ispunjava visoke kriterijume, a dogovoreno je i pružanje podrške za završetak izgradnje strelišta u okviru kompleksa\nPredsednik Sportskog saveza Srbije (SSS) Davor Štefanek, generalni sekretar Goran Marinković i savetnik Siniša Radanović posetili su u utorak Pirot i Dimitrovgrad i sa čelnicima ta dva grada razgovorali o „stanju na terenu”.\nPirot će ove godine dobiti otvoreni bazen, koji će biti izgrađen odmah pored postojećeg zatvorenog bazena i činiće jedinstveni kompleks.\nNajavljeno je da će škola za osnovno i srednje obrazovanje „Mladost” dobiti fiskulturnu salu, a u dve osnovne škole i gimnaziji su već rekonstruisane.\nU Dimitrovgradu su čelnici SSS poručili su da su veoma zadovoljni koliko se ulaže u sport, sportska hala ispunjava visoke kriterijume, a dogovoreno je i pružanje podrške za završetak izgradnje strelišta u okviru kompleksa.\nTakođe, navedeno je da je Dimitrovgrad kao opština na samoj granici Srbije i Bugarske odlično mesto za organizaciju utakmica između dve zemlje i da će planovi, uz podršku Sportskog saveza Srbije i Ministarstva omladine i sporta, biti sprovedeni u delo.\nNovi Sad domaćin otvaranja SIM za 2019. godinu\nPotpisan Memorandum o stipendiranju mladih talenata sa RS\nSS SRBIJE – POSETA PIROTU: Bazen, sala, staze…


Proizvođači lekova odustaju od umanjenja cena\nVesti :: Proizvođači lekova odustaju od umanjenja cena\nGrupacija proizvođača lekova preporučila članicama da povuku potpise sa Protokola sa RFZO\nU iščekivanju da se cene lekova usklade sa realnim kursom dinara prema evru, a ne da se i dalje obračunavaju po kursu od 99,30 dinara, proizvođači lekova spremaju se da posegnu za jednom nepopularnom merom – da „ukinu” 10 odsto popusta koji su ranije davali na sve cene lekova.\nNaime, juče je Grupacija proizvođača lekova preporučila svojim članicama da povuku potpise sa Protokola sa Republičkim fondom za zdravstveno osiguranje (RFZO), po kome bi trebalo da umanje cene lekova za 10 odsto.\nUmanjivanje cena lekova za 10 odsto do sada je bila prihvaćena obaveza koji su proizvođači lekova prihvatili da bi pomogli konsolidaciju RFZO. Međutim, na sastanku Grupacije proizvođača lekova pri Udruženju za hemijsku, farmaceutsku, gumarsku industriju i industriju nemetala Privredne komore Srbije usledila je preporuka članicama da povuku potpise sa Protokola sa RFZO o snabdevanju lekova za 2012. godinu.\nU saopštenju se navodi da je takva preporuka usvojena zato što je RFZO doneo Odluku o smanjenju cena lekova na Pozitivnoj listi primenom kursa od 99,2973 dinara za jedan evro, propisanog pre 15 meseci.\nNajavljeno je i da će proizvođači lekova zatražiti hitan sastanak sa ministarkom zdravlja, imajući u vidu neodrživost trenutne situacije u farmaceutskom sektoru.\n1. Septembar 2012. Vesti 0 1544\nlekova proizvodjaci cena rfzo clanicama povuku potpise vesti odustaju umanjenja protokola proizvodjaca odsto dinara preporucila grupacija cene\nTri reči: proizvodjaci lekova odustaju, proizvodjaca lekova preporucila, grupacija proizvodjaca lekova, lekova preporucila clanicama, vesti proizvodjaci lekova, cena vesti proizvodjaci\nDve reči: proizvodjaci lekova, proizvodjaca lekova, umanjenja cena, povuku potpise, lekova odustaju, cene lekova, grupacija proizvodjaca, lekova preporucila\nJedna reč: lekova, proizvodjaci, cena, rfzo, clanicama, povuku, potpise, vesti, odustaju, umanjenja, protokola, proizvodjaca, odsto, dinara, preporucila, grupacija, cene


Edison SPA ulazi u obnovljive izvore energije BiH – Energy Press\nTalijanska kompanija „Edison spa“ zainteresovana je da investira u projekte iz oblasti obnovljivih izvora energije, a postoji i interes za zajednička ulaganja sa „Elektroprivredom Republike Srpske”, rečeno je na sastanku ministra industrije, energetike i rudarstva Republike Srpske Petra Đokića sa predstavnicima ove kompanije i Evropske banke za obnovu i razvoj.\nĐokić je upoznao regionalnog menadžera ove kompanije za Balkan Irenu Salerno i šefa kancelarije EBRD-a u BiH Jana Brauna o podatku da su Strategijom razvoja energetike Republike Srpske do 2030. godine predviđene investicije u ovaj sektor u iznosu od oko šest milijardi evra, ističući da je Srpska otvorena za nove investicije. „U narednom periodu težište želimo da stavimo na izgradnju objekata za proizvodnju električne energije iz obnovljivih izvora i zainteresovani smo da sve potencijale realizujemo kroz dobre energetske projekte“, rekao je Đokić.\nOn je u ime Vlade zahvalio predstavnicima EBRD-a za spremnost da podrže investicije u Republiku Srpsku, izrazivši nadu da će saradnja sa kompanijom „Edison spa“ u što kraćem vremenskom roku biti konkretizovana, saopšteno je iz resornog ministarstva. Menadžer „Edison spa“ Irena Salerno rekla je da je ova kompanija zainteresovana da investira u projekte u oblasti obnovljivih izvora energije instalisane snage veće od 20 megavata, te da postoji interes i za zajednička ulaganja sa „Elektroprivredom Republike Srpske“.\nŠef Kancelarije EBRD-a u BiH Jan Braun izrazio je spremnost da ova finansijska organizacija podrži energetske projekte koje bi zajedno realizovali „Elektroprivreda“ i kompanija „Edison spa“. Kompanija „Edison spa“ jedna je od najvećih energetskih kompanija u Evropi koja se bavi proizvodnjom i prodajom električne energije, prirodnog gasa i sirove nafte, a od 2012. godine u vlasništvu je grupacije „Elektrisit de frans“, vodećeg svjetskog proizvođača električne energije.


Zabranjene i beleške: Šta će Ana doneti Srbiji sa sastanka pod „velom tajne“ - 29.01.2018, Sputnik Srbija\nRadi se o dva modela, globalističkom i modelu koji promoviše Donald Tramp. Srpska premijerka se savršeno uklapa u globalističku matricu koju promoviše... 29.01.2018, Sputnik Srbija\nanalize i mišljenja, komentari i analitika, srbija, davos, aleksandar pavić, ana brnabić, anri de kastris, bilderberg grupa, poziv ani brnabić da se obrati bilderberg grupi\n© AFP 2021 / Dimitar DILKOFFPremijerka Srbije Ana Brnabić\nPredsednica srpske Vlade Ana Brnabić pozvana je da učestvuje na ovogodišnjem zasedanju Bilderberg grupe koje će se održati u Torinu u Italiji od 7. do 10. juna.\nSrpska premijerka bila je zapažena i u Davosu, primećuje analitičar Aleksandar Pavić, gde je učestvovala u izradi dokumenta vezanog za migracije.\n„Ana Brnabić je političarka koja savršeno odgovara Davosu i savršeno odgovara Bilderbergu. To ima uticaja na Srbiju, utoliko što i dalje traje borba, posle Trampove pobede, oko toga koji će novi model prevladati u svetu. Još se drži na okupu taj globalističko-bilderberško-davoski model, a sa druge strane imamo model koji Tramp pokušava da progura. To je model balansa snaga, nova realpolitika i dogovori i suparništvo velikih sila. Ana Brnabić pripada ovoj prvoj matrici i podrška njoj je podrška takvom modelu, ne samo na globalnom nivou, nego i u Srbiji“, kaže Pavić.\nPremijerka Ana Brnabić dobila je poziv nakon izlaganja na sastanku grupe „Novi lideri za Evropu“ na Svetskom ekonomskom forumu u Davosu. Poziv je uputio predsednik Upravljačkog komiteta Bilderberg grupe Anri de Kastris, nekadašnji izvršni direktor osiguravajuće kompanije Aksa.\nOd oktobra 2016. godine premijerka Ana Brnabić je članica grupe „novi lideri za Evropu“ Svetskog ekonomskog foruma.\nGrupa Bilderberg, nazvana po hotelu u holandskom selu Osterbeku gde je 1954. godine održan prvi sastanak, okuplja svetske lidere, krupne biznismene, političare i krunisane glave koji na sesijama, koje traju nekoliko dana, raspravljaju o krupnim svetskim pitanjima.\nNe može se reći da je grupa tajno društvo, ali njeni sastanci obavijeni su velom tajne. Na sesijama nema hvatanja beleški, a učesnicima je zabranjeno da javno komentarišu ono o čemu se raspravljalo.\nTa tajanstvenost privlači pažnju teoretičara zavere više od, kako je jednom prilikom napisao londonski „Indipendent“, američkog iskrcavanja na Mesec, ubistva princeze Dajane ili terorističkog napada na Njujork i Vašington 11. septembra 2001. godine.\nIako se jedan broj učesnika skupa menja svake godine, jedan broj onih koji čine jezgro je konstantan, a među njima je i bivši američki državni sekretar Henri Kisindžer.\nDok su jedni teoretičari zavere uvereni da je cilj Bilderberga da nametne globalni fašizam, drugi su uvereni da im je cilj da svet padne u ruke totalitarnog marksizma. I jedni i drugi se slažu da se Bilderberg grupa zalaže za neku vrstu onoga što nazivaju „novim svetskim poretkom“.\nJedan od osnivača Bilderberga Dejvid Hili, koji je više od 30 godina bio član Upravljačkog komiteta, rekao je jednom prilikom da je preterano reći da Bilderberg stremi formiranju svetske vlade. Međutim, ta tvrdnja, prema Hilijevim rečima, nije neopravdana.\n„Mi u Bilderbergu smatramo da ne možemo zauvek da se borimo jedni protiv drugih ni zbog čega, da se međusobno ubijamo i da milioni ostaju bez domova. Tako da mislimo da bi jedinstvena svetska zajednica bila dobra stvar“, rekao je Hili u intervjuu londonskom „Gardijanu“ 2009. godine.\nOd sedam dosadašnjih predsednika Upravljačkog komiteta Bilderberg grupe, svi su, osim jednog — nemačkog političara Valtera Šela, bili plemići. I sadašnji predsednik, Anri de Kastris, peti je grof od Kastrisa.\nOsim njega i Šela, predsednici Upravljačkog komiteta Bilderberga bili su princ Bernhard od Lipe-Bisterfelda, baron Alek Daglas-Hjum, baron Erik Rol od Ipsdena, lord Piter Karington i grof Etjen Davinjon.\nAnri de Kastris\npoziv Ani Brnabić da se obrati Bilderberg grupi


Sinoć je u novosadskom SPENS-u održan Kup Srbije u bodi buildingu, bodi fitnesu, fitnesu i aerobiku. Program je trajao neka četiri sata, a ja sam se obreo u poslednja dva sata da vidim kako uopšte izgleda jedno ovako takmičenje, pošto do sada s obzirom na retkost ovakvih dešavanja nisam imao prilike da ispratim sličan događaj.\nKako mi je poznato kako teku pripreme za jedno takmičenje ovog tipa, i kakva su sve odricanja potrebna i koliko rada je potrebno uložiti, nikako mi nije jasno šta ove takmičare može toliko motivisati da bi krajnje ishodište bilo bukvalno dva minuta na bini, i ukoliko ste malo bolji dobijete diplomu i nekakav pehar. To vam je sva satisfakcija, nema nikakve materijalne vajde, nema nekih sponzorskih ugovora, reč je o čistom amaterizmu koji opet zahteva kako sam pomenuo velika odricanja i ne mala materijalna ulaganja sa strane takmičara.\nEvo i jedne veoma zanimljive fotke na kojoj se mogu videti apsolutno neverovatni trbušnjaci jeden od BB takmičarki.\nTags Body Building, Kup Srbije, SPENS Author Goran Aničić\nPrevious Previous post: Prvi korporativni blog u Srbiji\nNext Next post: 500 besplatnih fontova\nLeave a comment on Uz brdo, niz brdo\nLeave a comment on Apple i cigarete


ALBANCI TRAŽE PUBLIKU: "Pustite vakcinisane na meč protiv Engleske" | Novosti.RS\nSavez je pitao premijera Edija Ramu za pomoć da se popuni 30 odsto kapaciteta, oko 6.500 mesta, Nacionalne arene u Tirani, za utakmicu protiv Engleske u nedelju.\n- Predložio bih da sve vakcinisane osobe, profitirajući od masovne vakcinacije koju kao Vlada obavljate, prisustvuju utakmici na stadion, naveo je predsednik Saveza Armand Duka u pismu albanskoj vladi.\nMinistarstvo zdravlja Albanije odbilo je predlog Fudbalskog saveza o prisustvu navijača na stadionu zbog porasta broja zaraženih.\nPRAZNE TRIBINE: Utakmica Albanije i Engleske u Tirani bez publike\n19. 03. 2021. u 19:59\n- Uveren sam da ćete razmotriti ovaj zahtev za dobrobit albanskog fudbala i za ljubav naših navijača prema crveno-crnom dresu reprezentacije, naveo je predsednik albanskog saveza.\nSelektor Albanije Edoardo Reja nedavno je rekao da bi navijači motivisali njegove igrače i da fudbal bez navijača ne postoji.\nKvalifikacije za Svetsko prvenstvo u Kataru 2022. godine, Albanija će u Grupi I početi u četvrtak utakmicom u Andori. U nedelju će biti domaćin Engleskoj, a naredne srede gostovaće u San Marinu. U toj grupi su još Poljska i Mađarska.\nfudbal Sport Fudbalska reprezentacija Engleske Fudbalska reprezentacija Albanije Kvalifikacije za Svetsko prvenstvo u Kataru\nERAKOVIĆ: Nedostaju mi utakmice i treninzi, nadam se da ću iz ovoga izaći jači\nŠTIPANJE ZA DU*E I LASCIVNI KOMENTARI: Teške optužbe španskih fubalerki na račun dugogodišnjeg selektora\nSEKS-SKANDAL potresa španski fudbal!\n24. 03. 2021. u 15:25


Aeksandra pjevala na osam jezika\nTačno vrijeme: 2020-07-11 18:48:27\nObjavljeno nedelja, 28 jun 2015 13:21\nProfesor solo-pjevanja iz Foče Aleksandra Komlenović održala je koncert "Pjesmom kroz Evropu" tokom kojeg je pjevala na osam jezika.\nKomlenovićeva /sopran/, koja je profesor u Osnovnoj muzičkoj školi iz Foče, uz klavirsku pratnju profesora Veljka Mastila sinoć je u dvorištu fočanskog Muzeja Stare Hercegovine pjevala na srpskom, češkom, njemačkom, italijanskom, ruskom, francuskom, engleskom i portugalskom.\nIzvela je solo pjesme poznatih kompozitora klasične muzike Dvoržaka, Hadzea, Jenka, Štrausa, Lobosa, Forea, Griga, Čajkovskog i Šuberta.\nNakon klasične muzike na repertoaru su se našle popularne pjesme - uspavanka "LJetno doba" /Summertime/ iz džez opere Džordža Geršvina, kompozicija "Sjećanje" /Memory/ iz mjuzikla "Mačke" Lojda Vebera, od Edit Pjaf "Ružičasti život" /La vie en rose/ i pjesma "Iznad duge" /Over the rainbow/ iz filma "Čarobnjak iz Oza".\nPublika je gromoglasnim aplauzom vratila Aleksandru na bis, pa je koncert završila poznatom napolitanskom pjesmom "O sunce moje" /O sole mio/.\n"Primijetila sam da je publika oduševljena i prezadovoljna sam jer smo uspjeli da prenesemo emociju. Kada je publika zadovoljna, znači da je koncert bio pun pogodak", rekla je Komlenovićeva.\nSa kolegom Mastilom ona planira da se koncertom "Pjesmom kroz Evropu" predstavi publici i u drugim gradovima Republike Srpske.\nSinoćnji koncert, na kome su kao gosti nastupile i učenice Srednje muzičke škole iz Istočnog Sarajeva Milica Ivanović i Branka Drakul, organizovali su Muzej Stare Hercegovine i Centar za kulturu i informisanje Foča.


RTCG - Radio Televizija Crne Gore - Nacionalni javni servis :: Društvo :: Važno izgraditi pomirenja u regionu\n02. 03. 2021. 15:10 >> 15:11 1\nŠef crnogorske diplomatije Đorđe Radulović poručio je da vanjskopolitički prioriteti Crne Gore ostaju isti, pri čemu njegovanje dobrosusjedskih odnosa i regionalne saradnje zauzima posebno važno mjesto.\nMinistar vanjskih poslova Đorđe Radulović razgovarao je danas u online formatu sa Helgom Šmid, novoimenovanom generalnom sekretarkom Organizacije za evropsku bezbjednost i saradnju (OEBS).\nKako je saopšteno iz MVP, Radulović je čestitao sagovornici na imenovanju, ocijenivši da OEBS percipiramo kao pouzdanog partnera, te izrazio uvjerenje da će se saradnja dodatno unaprijediti u predstojećem periodu.\n„Očekujemo imenovanje novog šefa Misije OEBS-a u Crnoj Gori kako bismo udruženim snagama radili na svim aktivnostima od zajedničkog interesa“, poručio je Radulović.\nOn je, takođe, pohvalio aktivnosti Švedske u okviru predsjedavanja OEBS-om, što predstavlja signal jasne posvećenosti svim pitanjima od međunarodnog značaja, naglasivši da je ova organizacija svojevrstan most između Istoka i Zapada.\nŠef crnogorske diplomatije je informisao sagovornicu da vanjskopolitički prioriteti Crne Gore ostaju isti, pri čemu njegovanje dobrosusjedskih odnosa i regionalne saradnje zauzima posebno važno mjesto.\n“S tim u vezi, ukazao je na značaj izgradnje povjerenja i procesa pomirenja u regionu Zapadnog Balkana, u kojem OEBS i Regionalna kancelarija za saradnju mladih (RYCO) imaju veoma značajnu ulogu. Podsjetio na dvije crnogorske kandidature za rukovodeću poziciju RYCO, izrazivši uvjerenje da će eventualni odabir našeg predstavnika biti dodatan podsticaj za jačanje kontakata i dinamizaciju aktivnosti u povezivanju regiona što „vidimo kao ključ društvenog napretka“, navodi se u saopštenje.\nGeneralna sekretarka Šmid naglasila da OEBS podržava svaki proces usmjeren ka pomirenju, izgradnji povjerenja i daljem jačanju regionalne saradnje.\nOna je pozdravila napore Crne Gore u pogledu unapređenja politike dobrosusjedskih odnosa, i značaj političkog narativa u tom cilju. Takođe, pohvalila je aktivno učešće naše zemlje u okviru ove organizacije. „OEBS preduzima sve aktivnosti u pravcu imenovanja šefa Misije u Crnoj Gori, radi daljih zajedničkih aktivnosti i komunikacije“ istakla je Šmid.\n“Na sastanku je bilo riječi o potrebi jačanja saradnje u pogledu rodne ravnopravnosti, borbe protiv organizovanog kriminala i nasilja nad ženama, te ekonomskog oporavka od posljedica pandemije COVID-19, kao jednog od gorućih pitanja na globalnom nivou. Sagovornici su razmotrili organizaciju uzajamnih posjeta, te dogovorili nastavak komunikacije po ovom pitanju”, saopšteno je iz MVP.\nOEBS Đorđe Radulović\nFrancuska kao prijatelj i partner stoji uz CG\nNe postoji alternativa članstvu u EU\n"Omogućiti bilingvalno odjeljenje u nekoj školi"\n"Crna Gora neraskidivi dio Evrope"


ZAJEDNO za pomoć DECI koja žive na KiM - Ozon Media\nKancelarija za mlade Sremske Mitrovice, pridružila se Fondaciji “Zajedno za mlade” – prof. dr Danica Grujičić” u akciji ,,Zajedno za dečije osmehe”. Ideja ove humanitarne akcije, je da se prikupi materijal za pavljenje paketića za decu iz najsiromašnijih porodica na teritoriji naše zemlje, sa akcentom na mališane koji žive na Kosovu i Metohiji.\nBiljana Matić, ispred kancelarije za mlade Sremske Mitrovice, pozvala je sugrađane da se pridruže ovoj humanitarnoj akciji. “Od danas do četvrtka, prikupljamo pomoć u vidu obuće, odeće, školskog pribora, slatkiša… za decu koja žive na Kosovu i Metohiji. Cilj je da sakupimo što više sredstava kako bi im pomogli u ovoj teškoj situaciji koja ih je snašla a to su poplave”, rekla je Biljana Matić.\nSvetog Dimitrija 10,\nAkcija ,, Zajedno za dečije osmehe”, ima za cilj da u ovim uslovima pandemije i nevolje sa poplavama, da daruju mališanima i pomognu. Takođe ovom akcijom, žele i da pokažu mladima na Kosovu i Metohiji da nisu sami,da njihovi drugari misle na njih.\nAkcija “Zajedno za dečije osmehe” se širi regionom na zadovoljstvo pokretača Fondacije “Zajedno za mlade dr Danica Grujičić”.\n– U proteklih nekoliko dana ovoj akciji koja je započeta početkom decembra i trajaće do kraja januara, pored dosadašnjih 30 omladinskih i humanitarnih organizacija svojim konkretnim aktivnostima pridružili su se i: Grad Niš, Grad Kragujevac, Kancelarija za mlade Sremske Mitrovice, Kolo Srpskih Sestara Srbije, a eho ovog dobrotvornog rada stigao je čak i do Rusije odakle stiže poziv da se udružimo u dečji humanitarni program koji organizuje Roskosmos.\nOvako široka podrška u kojoj prednjače mladi, govori da je čovekoljublje odnosno briga o bližnjem i empatija, velika pokretačka i koherentna snaga našeg narodnog bića od vajkada do danas – rekao je za medije Dimitrije Stikić, PR Svetosavskog zvonca, časopisa za decu koju izdaje Srpska pravoslavna crkva..


Kako je i najavljeno, snažna i organizovana akcija kontrole prodaje meda, ali i drugih proizvoda koji se prodaju u privremenim objektima, u cilju, prvenstveno, zaštite zdravlja potrošača, započeta je na lokacijama koje se nalaze duž saobraćajnica i na drugim mjestima atraktivnim tokom turističke sezone.\n"Navedena količina oduzeta je juče i danas na desetak trenutno najfrekventnijih lokacija na kojima se na tezgama prodaju, navodno, domaći proizvodi. Za pakovanja meda i maslinovog ulja koja su oduzeta prodavci nijesu imali dokaz o porijeklu, med nije bio označen na propisani način i bio je izložen dejstvu direktne sunčeve svjetlosti. Na sumnju u porijeklo, bezbjednost i kvalitet proizvoda ukazivalo je i što je, navodno, od istog proizvođača bio med u više boja, ukusa i konzistencije", saopšteno je iz Uprave.\nKada je u pitanju maslinovo ulje, kako se dodaje, za dio količina nije postojao dokaz o porijeklu.\n"Za ostale oduzete količine, prodavci su posjedovali dokaz da su ga kupili u registrovanim prodavnicama kao ulje od komine, a prodavali ga kao domaće visoko kvalitetno maslinovo ulje, nakon što su uklanjali originalne deklaracije. Time su potrošače dovodili u zabludu", naveli su iz Uprave.\nU cilju identifikovanja sadržaja meda i ulja koje je isključeno iz prometa tokom prva dva dana akcije kontrole, a radi utvrđivanja stepena opasnosti po bezbjednost potrošača, Uprava za bezbjednost hrane će uzorke dostaviti referentnim laboratorijama na analizu. O rezultatima ispitivanja i daljim aktivnostima, javnost će, kako je najavljeno, biti blagovremeno obavještavana. U slučaju da se utvrdi opasnost ugrožavanja zdravlja potrošača zbog plasiranja nebezbjednih proizvoda biće preduzete i stroge mjere i pokrenute krivične prijave protiv prodavaca.\n"Kontrola prodaje meda, ali i drugih proizvoda, na lokacijama na kojima se nude domaći proizvodi, biće snažno nastavljena i u narednom periodu", poručili su iz Uprave.\nPodsjećaju da je Ministarstvo poljoprivrede prošle i početkom ove godine organizovalo zimske škole za proizvođače u više opština, kako bi im pružili stručnu pomoć i pomogli da ispune standarde vezane za proizvodnju i propise neophodne za stavljanje na tržište. Kao rezultat, u periodu manje od godinu dana, u Registar proizvođača hrane je upisano 1.185 proizvođača meda, 1.439 proizvođača sira, oko 100 prerađivača voća, povrća i proizvoda od voća i povrća.\n"Naš cilj je da, upravo, proizvodi sa registrovanih gazdinstava, budu valorizovani kroz ponudu, ne samo na lokalnim tržištima, već i u marketima i hotelsko – ugostiteljskim objektima. S obzirom na to da su med i maslinovo ulje proizvodi koji su najčešće predmet zloupotreba sa aspekta bezbjednosti, kvaliteta, i porijekla, i ovom prilikom apelujemo na potrošače da vode računa o tome gdje i kod koga kupuju te proizvode", rekli su iz Uprave.


ponedeljak, 18 mart 2013 00:00\nBEOGRAD � Udru�enje proizvo?a?a mleka Srbije smatra da dozvoljeni nivo aflatoksina treba da ostane 0,5 mikrograma po kilogramu bar u narednih godinu dana, kako bi se celokupan sistem oporavio, a zara�eni kukuruz u potpunosti bio zamenjen zdravim.\nNema "?arobnog �tapi?a" za re�enje problema sa aflatoksinom, ve? je neophodno uspostaviti celokupan sistem kontrole koji ?e biti usagla�en sa EU standardima, kako se ovakve situacije ne bi ponavljale, poru?ili su sa dana�nje konferencije za novinare predstavnici tog udru�enja.\nPredsednik Upravnog odbora Udru�enja proizvo?a?a mleka Srbije Ljubi�a Jovanovi? rekao je da je nemogu?e o?ekivati da postignete na du�i rok najnovije standarde, dokle god farmeri u ishrani koriste makar i deo zara�enog kukuruza.\n"?injenica je da na teritoriji Srbije najve?i deo roda kukuruza zara�en aflatoksinom B1, kao i da je sistemu kontrole promaklo da na vreme spre?i da takav kukuruz u?e u lanac ishrane", kazao je Jovanovi?.\nOn je naglasio da je koncentracija aflatoksina po postoje?em pravilniku (0,5 mikrograma po litru) bezbedna po potro�a?e i "va�i u celom svetu, izuzev u EU".Jovanovi? je ukazao i da ne postoji mogu?nost da krava pre�ivi ukoliko kroz njeno telo pro?u visokokontaminirane materije, jer bi joj jetra stradala. Dodao je da u Srbiji nije zabele�en ni jedan takav slu?aj.\nOn je upozorio i da je aflatoksin akutni problem ali ne jedini sa kojim se proizvodnja sirovog mleka i sto?arstvo uop�te u Srbiji bore ve? godinama unazad.\n?lan udru�enja Vasa D�ingurski rekao je da je u prethodnih pet godina broj krava u Srbiji sa oko 600.000 grla smanjen na 300.000, od kojih je prema njegovim re?ima, 150.000 pod kontrolom. D�ingurski tvrdi da je 30 odsto od ukupnih koli?ina sirovog mleka u Srbiji u legalnim tokovima, a 60 do 70 odsto van kontrole.\n?lan UO Udru�enja proizvo?a?a mleka Srbije Luka Jeli? ukazao je i na problem ga�enja velikih farmi - pravnih lica nakon njihovih privatizacija koje su zapocele 2005. godine. Po njegovim re?ima, te farme su bile nosioci kvalitetne, stabilne i visoke proizvodnje. On je kao primer naveo da krave u proseku daju 2.600 do 2.800 litara godi�nje mleka po grlu, na velikim farmama taj prosek iznosi od 5.000 do 8.000 litara, a mleko je gotovo stopostotno ekstrakvaliteta.\nPored "trancizioonog perioda" od godinu dana za dostizanje evropskih propisa, Udru�enje proizvo?a?a mleka Srbije, izme?u ostalog, predla�e i formiranje\nstru?nog tima koji ?e u narednim godinama raditi monitoring bezbednosti kompletnog lanca hrane, na bazi akcionog plana, sa fokusom na nadle�nost i vremenski okvir.


37 sati dnevno - Pištaljka - Peščanik\nKapitacija u Srbiji uvedena je kao projekat Evropske unije i Ministarstva zdravlja koji je trajao od 2007. godine do 2010. godine i u koji je uloženo 4,5 miliona evra.1\nProblem je u tome što Vlada stalno menja Uredbu o korektivnom koeficijentu kojom se definiše ocenjivanje lekara i njihovih timova. Ova uredba je za pet godina menjana četiri puta, pa je tako od prvobitnih 22,22% koliko je trebalo da iznosi maksimalno uvećanje zarade na osnovu radnog učinka, ono smanjeno na 4%, da bi kasnije bilo povećano na 8,08%. Izmenama uredbi takođe je odlagana i primena kapitacije, koja je trebalo da počne da se primenjuje 1. jula 2012. godine. Zbog štrajka lekara, ocenjivanje lekara odloženo je za 1. oktobar 2012. godine. Prvi mesec primene kapitacije obeležilo je to što je u drugoj polovini oktobra doneta nova uredba Vlade kojom se maksimalno uvećanje sa 22,22% smanjuje na 4%. U maju 2013. godine ponavlja se scenario, pa Vlada odlučuje da od tog meseca maksimalno uvećanje može biti 8,08%.


Nacionalna služba za zapošljavanje - Najnovije - Dodela ugovora o realizaciji programa stručne prakse \nDodela ugovora o realizaciji programa stručne prakse\nBor | Događaj, datum objave: 25. септембар 2019.\nFilijala Bor Nacionalne službe za zapošljavanje i Grad Bor dodelili su u petak, 20. septembra, 45 ugovora za realizaciju programa stručne prakse. Grad Bor je za ovu namenu, na osnovu Lokalnog akcionog plana zapošljavanja koji se realizuje uz tehničku podršku NSZ, izdvojio 7,5 miliona dinara, čime je 13 poslodavaca podstaknuto da angažuje prvenstveno mlade kadrove, i to pretežno sa visokom stručnom spremom.\nUgovore je uručio gradonačelnik Aleksandar Milikić, a svečanoj dodeli prisustvovali su i Lidija Načić, vršilac dužnosti direktora Filijale Bor, Ljubinka Jelić, načelnica Gradske uprave, Dobrica Đurić, predsednik Lokalnog saveta za zapošljavanje i Srećko Zdravković, član Gradskog veća za omladinu i projekte.\n„Mislim da je ovo odlična prilika da se mladi ljudi prvi put sretnu sa poslom koji nisu imali prilike da rade do sada“, istakao je gradonačelnik Bora, preporučivši mladima da nakon stručne prakse razmotre i korišćenje drugih programa i mera, pre svega program samozapošljavanja. „Grad Bor će nastaviti da izlazi u susret mladim ljudima kako bi mogli da se zaposle u svojoj struci i steknu potrebna znanja za dalji život i rad“, zaključio je gradonačelnik.\nOsim što je svim učesnicima poželela uspešnu realizaciju programa, Lidija Načić je istakla da se neretko događa da upravo program stručne prakse bude mladima odskočna daska za brzo nalaženje odgovarajućeg zaposlenja.\nGrad Bor već godinama ima odličnu saradnju sa NSZ i aktivno učestvuje u podsticanju mera aktivne politike zapošljavanja, a da je smanjenje problema nezaposlenosti jedan od prioriteta ukazuju i zaista značajna finansijska sredstva koja se poslednje dve godine iz gradskog budžeta izdvajaju za finasiranje mera po lokalnim akcionim planovima zapošljavanja. Upravo iz tog razloga, Grad Bor se našao među četiri jedinice lokalne samouprave kojima je NSZ dodelila zahvalnice za izuzetan doprinos zapošljavanju u 2018. godini. Ove godine je iz lokalnog budžeta izdvojeno ukupno 30 miliona dinara, od čega je osim za realizaciju stručne prakse, 5 miliona opredeljeno za podsticanje samozapošljavanja, a čak 17,5 miliona za realizaciju javnih radova.


Stotine ljudi trči duž piste pored američkog vojnog transportnog aviona C-17, dok se on kreće na Međunarodnom aerodromu "Hamid Karzai" u Kabulu 16. avgusta 2021. (Foto: AP)\nZavršne muke 20-godišnjeg vojnog angažmana Sjedinjenih Država u Avganistanu predstavljaju garanciju da će rat, koji bi mnogi Amerikanci najradije zaboravili, umesto toga biti utisnut u kolektivno sećanje zemlje sa istom dugotrajnošću kao i katastrofalni pad Sajgona 1975.\nUmesto "bezbednog i urednog" povlačenja američkih trupa i osoblja, što je obećao predsednik Džo Bajden još u julu, Amerikanci su dobili haos, pošto su talibanski pobunjenici - koje su SAD svrgnule sa vlasti 2001, zauzimali grad za gradom za nešto više od nedelju dana, konačno ušavši u Kabul bez otpora 15. avgusta.\nDok su američke diplomate spaljivale osetljiva dokumenta i uništavale opremu u ambasadi, američke trupe su hitno vraćene u zemlju kako bi pokušale da uspostave makar kontrolu nad aerodromom, gde je masa avganistanskih civila pohrlila na piste, očajnički tražeći mesto u avionima za let van zemlje. Najmanje sedam ljudi je poginulo, a neki su živote izgubili tako što si pali sa američkog transportnog aviona u poletanju za čiji su se trup očajnički držali.\nTokom prošlog vikenda, Bajdenova administracija nije artikulisala jasan plan za bezbedan izlazak svih američkih građana iz Kabula, a još manje za desetine hiljada Avganistanaca koji su služili pored američkih vojnika u različitim svojstvima i koji se sada plaše da će oni i njihove porodice biti predmet odmazde zloglasno brutalnih talibana.\nBajden se u ponedeljak pojavio u Beloj kući da se pozabavi aktuelnom krizom. Priznao je da su se kolaps avganistanske vlade i snaga bezbednosti "odvijali brže nego što smo očekivali".\nOn je potvrdio da je 6.000 američkih vojnika vraćeno u Kabul kako bi pomogli u evakuaciji američkog i savezničkog osoblja, kao i Avganistanaca, uključujući prevodioce koji ispunjavaju uslove za posebne imigrantske vize (SIV).\n"U narednim danima američka vojska će pružiti pomoć za preseljenje više Avganistanaca i njihovih porodica koji ispunjavaju uslove za SIV iz Avganistana", rekao je Bajden. "Takođe proširujemo pristup izbeglicama kako bismo pokrili i druge ugrožene Avganistance koji su radili za našu ambasadu, za američke nevladine organizacije i Avganistance koji su inače u velikom riziku."\nMeđutim, Bajden je odlučno branio svoju odluku o povlačenju i osudio civilno i vojno rukovodstvo Avganistana.\n"Politički lideri Avganistana odustali su i pobegli iz zemlje", rekao je on. "Avganistanska vojska se raspala, ponekad i bez pokušaja borbe. Ako ništa drugo, razvoj događaja od prošle nedelje potvrdio je da je prekid američkog vojnog angažmana u Avganistanu sada bila prava odluka. Američke trupe ne mogu i ne treba da se bore u ratu, da ginu u ratu, a da te avganistanske snage nisu voljne da se bore za sebe".\nPotpuni kolaps avganistanske vlade i snaga bezbednosti, koje su SAD provele dve decenije u obnovi, izazvao je rundu ponovnih procena sukoba.\nČak Hejgel, bivši republikanski senator iz Nebraske koji je kao sekretar za odbranu nadzirao operacije SAD u Avganistanu od 2013. do 2015. godine, rekao je u ponedeljak u intervjuu za CNN da SAD "nisu razumele" istoriju Avganistana od početka .\n"Nikada nismo razumeli kulturu, nikada nismo razumeli religiju. Nikada nismo razumeli tribalizam, svu dinamiku koja čini kulturu", rekao je Hejgel.\nOd 2001. u sukobu je poginulo 2.448 Amerikanaca. Američki istraživači sa Univerziteta Braun procenjuju da je u tom periodu u ratnim zonama u Pakistanu i Avganistanu ubijeno 241.000 ljudi, uključujući 71.000 civila.\nSAD su uložile dve hiljade milijardi dolara u pokušaj obnove zemlje po ugledu na zapadne demokratije, ali istraživanja javnog mnjenja sprovedena ovog leta pokazala su da je jasna većina Amerikanaca podržala odluku predsednika Bajdena da napusti Avganistan. Više od jednog od troje je reklo da veruje da se rat ne može dobiti.\n"(Američkoj) javnosti odavno nije toliko stalo do ovog rata", rekao je Majkl O'Hanlon, viši saradnik i direktor istraživanja spoljne politike na Institutu Brukings za Glas Amerike u julu. "Otprilike otkako su zbačeni talibani krajem 2001. godine, ovaj rat jednostavno nije toliko bitan toliko mnogo vremena. I jedini put o kome se u predsedničkoj politici mnogo govorilo verovatno su bili predsednički izbori 2008. godine. Ali to čak nije bila tačka neslaganja".\nČinilo se da je uspeh moguć\nOsmog oktobra će se navršiti punih 20 godina otkako su se Amerikanci kod svojih kuća probudili nakon naslova u novinama "SAD uzvraćaju udarac", i izveštaja o masovnim vazdušnim napadima preko noći na ciljeve pod kontrolom talibana u Avganistanu.\nProšlo je bilo manje od mesec dana otkako su timovi terorista Al-Kaide oteli četiri američka aviona 11. septembra, udarivši sa dva u Svetski trgovinski centar na Menhetnu, jednim u Pentagon, dok je jedan pao u polje u Pensilvaniji, ubivši ukupno 2.996 ljudi.\nTokom narednih nedelja, Amerikanci su posmatrali kako je talibanski režim u Avganistanu, koji je pružio utočište Al-Kaidi i njenom vođi Osami bin Ladenu, razoren kombinacijom američke vazdušne moći i saveza avganistanskih plemenskih milicija.\nDo novembra su talibani bili proterani iz najvećih gradova zemlje: Mazar-i-Šarifa, Herata, Kabula, Džalalabada. Petog decembra 2001. godine, uz podršku SAD, formirana je privremena vlada Avganistana, koju je predvodio Hamid Karzai. Nekoliko dana kasnije, poslednje veliko uporište talibana u gradu Kandahar na jugu zemlje predalo se, a Mula Omar, osnivač i vođa grupe, pobegao je.\nU to vreme se još uvek činilo mogućim zamisliti da će se poduhvat Sjedinjenih Država u Avganistanu završiti tako što će brutalni talibanski režim biti zamenjen demokratskom državom prilagođenom Zapadu koja će ljudima poslužiti kao primer za alternativu ekstremizmu .\nTokom dve decenije koje su usledile nakon prve invazije SAD na Avganistan odrazila se drugačija realnost.\nOd dolaska američkih vojnika u Avganistan, broj trupa u zemlji je porastao, pao, a zatim ponovo porastao u sklopu pokušaja da se uspostavi trajna, demokratski izabrana vlada, nasuprot stalnim samoubilačkim napadima i oružanom otporu talibana i međusobnim prepirkama među nominalnim saveznicima Sjedinjenih Država u regionu. Vremenom su se talibani pregrupisali, a američka strategija se razvila u dugoročne napore protiv pobunjenika.\nU isto vreme, SAD su bile primorane da se suoče sa uznemirujućom realnošću svoje politike.\nU ranoj fazi rata, SAD su izgradile zatvorski logor u zalivu Gvantanamo na Kubi, gde su američke trupe držale "neprijateljske borce" zarobljene u Avganistanu, ne pružajući im ni pravo na suuđenje niti zaštitu u skladu sa ženevsim konvencijama.\nTokom narednih nekoliko godina, američka javnost je dobila prve nagoveštaje u kojoj meri su SAD koristile nezakonite metode za hvatanje i ispitivanje zatvorenika u Avganistanu i drugde. Saznavali su iz "izvanrednih izlaganja" osumnjičenih preko "crnih stranica" iz zemlja u kojima je mučenje bilo uobičajeno, a u nekim slučajevima i sa mesta pod američkom kontrolom, poput aerodroma Bagram, izvan Kabula.\nAvganistan kao naknadna zamisao\nKako je besneo irački rat, fokus američke javnosti na Avganistanu je izbledeo. Delimično, rekao je O'Hanlon sa Brukings Instituta, to je ironična zaostavština početne popularnosti rata.\nKao rezultat toga, bilo je relativno malo početnih argumenata o tome da li bi SAD uopšte trebalo da budu u Avganistanu, pa je stoga bilo i šire prihvaćeno mišljenje da su SAD odgovorne za održavanje tamošnje stabilnosti.\nČetvorica američkih predsednika - Buš, Barak Obama, Donald Tramp i sada Bajden - pokušali su da demokratski izabranoj avganistanskoj vladi daju alate koji su joj potrebni da zadrži pobunu koja se pojavljivala.\nNakon što je republikanski predsednik Buš napustio dužnost 2009. godine, Obama, demokrata, u svom prvom mandatu doveo je trupe i ugovorce u zemlju, podigavši američko prisustvo na više od 100.000 ljudi pre nego što je godinama kasnije najavio povlačenje, što je smanjilo snage u toj zemlji na jednu desetinu.\nTrump, republikanac, vodio je kampanju za izvlačenje Sjedinjenih Država iz njihovih "večitih ratova" i u početku je rekao da će sve američke snage dovesti kući. Međutim, nedugo nakon što je postao predsednik, on je preokrenuo te planove iz straha da će zemlja postati "vakuum" koji će privući terorističke grupe. U govoru 22. avgusta 2017. rekao je: "Brzim povlačenjem stvorio bi se vakuum koji bi teroristi, uključujući ISIS i Al-Kaidu, trenutno popunili, baš kao što se dogodilo pre 11. septembra".\nMeđutim, u proleće 2020. godine Trump je pregovarao o sporazumu sa talibanima koji je obećao da će povući sve američke borbene trupe iz zemlje do proleća 2021. godine, što je obećanje koje je ispoštovala Bajdenova administracija.\nU aprilu ove godine, demokrata Bajden najavio je da će praktično sve preostale američke trupe biti vraćene iz Avganistana kući pre 11. septembra 2021. godine, na 20. godišnjicu napada koji su pokrenuli rat.\nTon Bajdenovih komentara kada je najavljivao povlačenje trupa bio je daleko od trijumfalnog.\n"Ne možemo da nastavimo ciklus produženja ili proširenja našeg vojnog prisustva u Avganistanu, nadajući se da ćemo stvoriti idealne uslove za povlačenje i da očekujemo drugačije rezultate", rekao je on. "Sada sam četvrti predsednik Sjedinjenih Država koji predsedava dok su američke trupe prisutne u Avganistanu: dvojca republikanca, dvojica demokrata. Neću ovu odgovornost preneti na petog".\nNakon što je Bajden potvrdio odlazak američkih trupa, talibani su počeli mobilizaciju, postavljajući kontrolne punktove u regionima zemlje u kojima SAD više nisu bile prisutne. Do kraja maja grupa je napadala na više frontova širom zemlje, preteći glavnim gradovima pokrajina.\nPočetkom jula, uprkos dokazima o napretku talibana u delovima Avganistana, predsednik Bajden je uverio SAD da se povlačenje borbenih trupa nastavlja i rekao da je mogućnost da "talibani pregaze sve i zaposednu celu zemlju" ipak "malo verovatna".\n"Neće biti okolnosti pod kojima vidite ljude kako se evakuišu sa krova ambasade", zarekao se Bajden pozivajući se na snimke evakuacije SAD iz Vijetnama na kraju tog rata 1975. godine, kada su helikopteri prevozili ljude sa krova Ambasade SAD u Sajgonu.\nIpak, do 6. avgusta grupa je preuzela kontrolu nad glavnim gradom pokrajine Nimruz na jugozapadu. Narednih 10 dana obeležilo je nekontrolisano napredovanje talibana širom zemlje.\nDo 13. avgusta, drugi i treći po veličini gradovi u Avganistanu, Kandahar i Herat, pali su, zajedno sa brojnim drugim gradovima. 14. avgusta talibani su zauzeli Džalalabad na krajnjem istoku zemlje i bili su spremni da uđu u Kabul, što su i učinili narednog dana, čak i kada su avganistanski predsednik Ašraf Gani i veći deo njegovog kabineta napustili zemlju.


Zlatibor – jesenji prvak Zone Drina – Zlatibor.News\nZlatibor – jesenji prvak Zone Drina\n24/11/2015 ZlatiborNewsComments Off on Zlatibor – jesenji prvak Zone Drina\nOvog vikenda je završen jesenji deo prvenstva u zoni Drina, a Zlatibor je sada i zvanično postao jesenji prvak. Ekipa Milana Čančarevića je u poslednjem kolu remizirala sa ekipom Radničkog iz Valjeva, ali to nije uticalo na konačan poredak.\nZlatibor iza sebe ima impresivan učinak u petnaest kola ekipa je dvanaest puta trijumfovala i samo tri puta remizirala. Igrači Zlatibora su dali i najveći broj golova u sezoni čak 29, dok je primljeno samo 7 što je takođe najbolji rezultat lige.\nSa 39 bodova Zlatibor se izdvojio na čelu tabele, drugo mesto je zauzela ekipa Sloge 1940 iz Požege koja ima 34 boda na tabeli, dok je FK Provo treći sa 28 bodova.\nTagged fk zlatibor, fudbal, jesenji prvak, sezona 2015-2016, zlatibor, zona drina\nKoncert Vilo se do Stambola\nDanas će se na Kraljevom trgu u 18:30 predstaviti tri narodna ansambla koji će izvesti splet narodnih igara. Publika će moći da uživa u narodnim igrama koje će izvesti ansambl “Kolo” iz Moskve, Etno udruženje Zavičaj iz Zlakuse i ansambl Udruženja građana za negovanje tradicije “Veterani Zlatibora”. Organizatori su se pripremili i za slučaj vremenskih […]\nDruštvo Humanost i solidarnost Košarka Sport\nKošarkaši Zlatibora igraju za Zračak\nDerbi 15. kola Košarkaške lige Srbije između domaćeg Zlatibora i čačanskog Borca u nedelju 30. decembra 17 časova u dvorani Wai Tai osim takmičarskog imaće i humanitarni karakter. Naime, uprava kluba odlučila je da se ulaz na utakmicu ne plaća, već da posetioci donesu poklone za korisnike Dnevnog boravka za decu i mlade sa smetnjama […]\nNovogodišnji turnir – poznati četvrtfinalisti\nJuče su u Čajetini odigrane utakmice drugog i trećeg kola Novogdišnjeg turnira u malom fudbalu. Posle velikog broja utakmica, i još većeg broja datih golova pozato je osam najboljih ekipa. Iz grupe I u drugu fazu su se plasirali Adađo sa maksimalnim učinkom od tri pobede i Klopica. Iz grupe II takmičenje nastavljaju Mesara Marić […]\nZamenjena putokazna tabla u Sirogojnu\nKK Borac savladao KK Zlatibor u kupu


Delegacija američkog Kongresa završila posjet Srbiji\nDelegacija Kongresa SAD tokom trodnevnog posjeta Srbiji razgovarala je sa srpskim zvaničnicima, poslovnim ljudima i predstavnicima Američke privredne komore o bilateralnim odnosima, regionalnim pitanjima i napretku Srbije ka članstvu u Evropskoj uniji, saopćila je danas američka ambasada u Beogradu.\nPosjet Srbiji od 6. do 8. novembra dio je šireg posjeta regiji u okviru koje boravi još u Hrvatskoj, na Kosovu i u BiH.\nPredsjednik Srbije Boris Tadić rekao je jučer američkim kongresmenima\nda se Srbija zalaže za regionalnu suradnju i da podržava teritorijalni integritet i suverenitet BiH, saopćio je Tadićev kabinet.\nKongresmeni su se sastali i s premijerom Mirkom Cvetkovićem koji je rekao da je strateški cilj Srbije ulazak u Evropsku uniju i da je Srbija, kada je riječ o Kosovu , uvjerena da je dijalog jedini put za pronalaženje kompromisnog rješenja.\nŠef delegacije Den Barton istaknuti je član Odbora za vladine reforme Donjeg doma Kongresa SAD i Odbora za vanjske poslove, kao i predsedavajući Pododbora za Evropu i Euroaziju koji nadgleda ključne aspekte američke vanjske politike u Evropi, navodi ambasada SAD.\nPored Bartona u delegaciji su bili i članovi Odbora za vanjske poslove, Dana Rohrabacher i Ted Poe.


Kosovo čeka vladu: Za manjine – tri resora! – Balkanekspresrb.rs\nAljbuljena Hadžiu kaže da je premijer taj koji odlučuje kog će od predstavnika manjinskih zajednica predložiti za ministra\n, potpredsednica Pokreta Samoopredeljenje, odbacila je navode da će od povećanja broja ministarstava u novoj kosovskoj vladi korist imati Srpska lista.\n“Vlada mora da ima manje jednog ministra iz srpske zajednice i jednog ministra iz bilo koje druge nevećinske zajednice na Kosovu. Ako bude više od 12 ministara, vlada će imati trećeg ministra, koji će predstavljati jednu od manjinskih zajednica na Kosovu”, napisala je Hadžiu na Fejsbuku a prenosi RTK.\nOna je dodala i da je premijer taj koji odlučuje kog će od predstavnika manjinskih zajednica predložiti za ministra.\nPotpredsednik Pokreta Samoopredeljenje Besnik Bisljimi objavio je najnoviju ponudu Demokratskom savezu Kosova (DSK) za formiranje vlade koja, između ostalog, podrazumeva povećanje broja ministarstava sa 12 na 14 resora.\nPrema tom predlogu, broj ministarstava povećaće se sa 12 na 14, po kome će Samoopredeljenje imati pet ministarstava, a DSK šest, dok će tri ministarstva pripasti manjinama, a, kako se navodi u pismu koje je Aljbin Kurti uputio Isi Mustafi, prvi potpredsednik vlade pripada DSK, a drugi Samoopredeljenju.\n“Nadam se da ćete prihvatiti naš predlog i bez odlaganja da formiramo vladu i sprovedemo usaglašeni vladin program”, poručio Kurti u pismu Mustafi.


Fudbal - Vojvođanska liga – pregled\nNapisano u kategoriji Fudbal, 20 oktobra, 2009\nVanredno kolo igra se u sredu 21.oktobra, a mi da rezimiramo predhodno 11.kolo, koje bilo na programu za predhodni vikend. Fudbaleri pančevačkog Dinama ubedljivo su poraženi na svom terenu, u derbiju 11.kola Vojvođanske lige, od subotičke Bačke 1901, rezultatom 3:0.\nPred malim brojem ljubitelja fudbala (tek stotinjak) na Gradskom stadionu u Pančevu, odigran je derbi susret 11.kola Vojvođanske lige – grupe Istok, između domaćeg Dinama i ekipe Bačke 1901 iz Subotice. Rezultat od 3:0 za goste sasvim očekivan, mada su i Pančevci imali nekoliko iglednih prilika u prvih 45 minuta, a koje na žalost nisu iskoristili.\nTrener domaće ekipe Miodrag Aleksić, nije zadovoljan igrom svog tima, koji je kako kaže odstupio od dogovora pred samu utakmicu, pa je tako i Dinamo primio prvi gol već u uvodnim trenucima meča. Već u sredu na programu je bilo ubrzano 12.kolo. Dinamo je gostuvao Bačkoj Topoli, a naredne subote, 24.oktobra, ponovo pred svojom publikom, pančevački “brzi voz” dočekuje tim belocrkvanskog BAK-a.\nRadnik sa Starog Tamiša gostovao je proteklog vikenda u Novom Bečeju, domaćem Jedinstvu, i poražen je minimalnim rezultatom, 1:0, a u sredu Radnik je na svom terenu dočekao Vojvodinu iz Novog Miloševa. U subotu je već na programu i susret 13.kola, u kojem Radnik gostuje lideru prvenstva, Slobodi u Novim Kozarcima, u susretu na kojem će teško uspeti da urade nešto više, mada lopta je okrugla, i sve je moguće. Borac iz Starčeva gostovao je u Pačiru, domaćoj Bačkoj, a susret je završen bez golova. Starčevci su jedini od pančevačka tri predtsavnika u ovom rangu takmičenja, koji je uspeo da ostane neporažen.\nU sredu, u derbiju 12.kola, Borac je na svom terenu dočekao četvrtoplasirani Radnički iz Zrenjanina. A već u subotu, Starčevci gostuju Obiliću u Novim Kneževcima. U Novim Kozarcima, lider prvenstva, domaća Sloboda, lako je došla do novih bodova na svom kontu, ukupno 27. Žrtva je ovoga puta bio BAK iz Bele Crkve, koji je ispraćen sa tri gola u mreži. I Budućnost iz Srpske Crnje uspela je da ostvari još jednu, ukupno osmu, ali dosta teže nego što se očekivalo.\nTvrd orah bili su gosti iz Bačke Topole, ali su morale da odu kući pognutih glava. Poraženi su minimalcem, 1:0.Budućnost iz Alibunara je pretrpela je jedan poraz. U Zrenjaninu, domaći Radnički slavio je 3:1. U Bajmoku, domaći Radnički je iznenadio dobrom partijom, i rezultatski lako je došao do bodova protiv ekipe Kozare, bilo je 3:0, a istim rezultatom Obilić je savladao Crvenu Zvezdu iz Vojvode Stepe. Vojvodini iz Novog Miloševa je prijalo gostovanje poslednjeplasiranom Poletu u Nakovu, pošto su posle bolje igre došli do pobede, 2:4.


Beograd, 09. Mart 2012.\nSAMIT SRBIJA – ITALIJA\nSRBIJA I ITALIJA RADE NA DATUMU PREGOVORA\nBEOGRAD, 8. marta 2012. (Tanjug) Srbiji je mesto u Evropi, složili su se ucesnici Drugog samita SrbijaItalija, predsednik Srbije Boris Tadic i premijeri Mario Monti i Mirko Cvetkovic.\nNa zajednickoj konferenciji za novinare, Tadic je izrazio ocekivanje da ce Srbija dobiti datum pregovora do kraja ove godine kao i da veruje da ce Italija podržati Srbiju na tom putu.\nItalijanski premijer cestitao je predsedniku i premijeru i citavom narodu Srbije na angažovanosti koju su pokazali kako bi ispunili sve uslove koje je postavila Evropa i dodao da to predstavalja primer koji treba slediti. Predsednik Vlade Srbije rekao je da ce status kandidata biti prednost i mogucnost da se saradnja sa Italijom poboljšava, ali i obaveza da Srbija nastavi putem reformi i evrointegracija još intenzivnije nego do sada. "Ovaj razgovor se dešava neposredno po dobijanju statusa kandidata za clanstvo u EU i ja sam zahvalan na podršci koju Italija daje Srbiji na putu evrointegracija, jer bez te podrške ne bismo mogli da dodemo do statusa", istakao je Tadic.\nPrema njegovim recima, postoji samo jedno mesto neslaganja, a to je pitanje Kosova.\nKako je primetio, Italija je, za razliku od drugih zemalja koje su priznale jednostrano proglašenu nezavisnost južne srpske pokrajine, prepoznatljiva po diplomatskoj fleksibilnosti i usmerenosti na rešavanje problema. "Postoji mnogo modaliteta kojima problemi na Kosovu mogu da budu rešavani, ne sme se zaustaviti život i mora se obezbediti funkcionisanje sistema, ali moraju se znati crvene linije", rekao je Tadic i dodao da Srbija ostaje privržena rešavanju problema na Kosovu i Metohiji.\nIdemo u razvoj naših ekonomija i ka clanstvu u EU, i nadam se podršci Italije za dobijanje datuma pregovora i ocekujem da ce to biti moguce do krja godine, kazao je Tadic.\nOn je istakao da je strateško partnerstvo dve zemlje vec za posledicu imalo uravnotežavanje spoljnotrgovinske razmene, ali da su mogucosti za produbljivanje ekonomske saradnje nesagledive.\n"Nakon strateškog partnerstva došli smo do više od 400 italijanskih kompanija u Srbiji, ocekujemo da ih bude na hiljade", rekao je Tadic, i naveo da su dve delegacije danas razgovarale i o brojnim konkretnim projektima, pre svega u domenu energetike i transporta.\nKao potencijalno zanimljive oblasti saradnje Tadic je naveo i industriju celika, rudarstvo, poljoprivredu, farmaceutsku i tekstilnu industriju i industriju obuce.\nTransportni sistemi u Srbiji, kako je konstatovao Tadic, doživeli su procvat, od cega ce korist imati i Italija, s obzirom da njen najkraci drumski put ka Turskoj i Bliskom Istoku vodi upravo preko Srbije.\nDve delagacije su razmotrile, izmedu ostalog, mogucnost saradnje u izgradnji drumskih koridora 10 i 11 i modernizacije železnicke mreže u Srbiji. Tadic je konstatovao da pocetak proizvodnje fiata500L u Kragujevcu simbolicki zaokružuje višedecenijsku tradiciju srpskoitalijanske saradnje u oblasti industrije.\nPredsednik Tadic je istakao i znacaj dobrih personalnih odnosa sa premijerom Montijem i mnogim ministrima italijanske vlade, isticuci da je partnerstvo dveju država sveprožimajuce.\nPremijer Monti istakao je da posle dobijanja datuma pregovora, kojem se Srbija nada do kraja godine, nema povratka te da Italija želi da prati Srbiju na tom putu.\n"Evropa smatra Srbiju politicki i ekonomski zrelom za takav korak. U ime Vlade i cele Italije želim od srca brz nastavak puta Srbije ka EU", porucio je Monti.\nIsticuhi da su današnji razgovori protekli u znaku strateškog partnerstva i u duhu prijateljstva, Monti je rekao Italija snažno podržava Srbiju na putu ka EU.\nOn je naveo da dve zemlje imaju razlicite stavove po pitanju Kosova, da to treba uvažavati ali da je važno da postoji volja i angažovanost da se idem putem rešenja, o cemu je, kako je rekao, danas govorio predsednik Tadic. Beograd i Rim su, kako je rekao, objedinjeni u nameri da ostvare ekonomski rast i naglasio da je ekonomska razmena izmedu dve zemlje veoma dobra, i da se polako vraca na nivo pre krize 2008. "Zadovoljni smo italijanskim investicijama u Srbiju", dodao je Monti i naglasio da je tokom sastanka bilo reci i o tome koliko je Italija zainteresovana da zajedno sa Srbijom radi na infrastrukturnim projektima.\nNavodeci da je danas potpisano više sporazuma, on je naglasio da Italija želi da pomogne Srbiji da se prilagodi evropskim standardima.\nTADIC: ZA DVE GODINE JOŠ JEDAN PROIZVOĐAC AUTOMOBILA\nNJUJORK, 8. marta 2012. (Tanjug) Predsedik Tadic izjavio je da se nada da ce u naredne dve godine još jedan veliki svetski proizvodac automobila doci u Srbiju, dodavši da bi zajednicko ulaganje sa Fijatom i proizvodnja novog modela Fijat 500L trebalo da pomogne u dovodenju stranih investitora.\nTadic je u razgovoru za ugledni list Vol Strit Džornal istakao da ocekuje da Srbija pocne pregovore o clanstvu u Evropskoj uniji do kraja ove godine, pošto je dobila status kandidata pocetkom ovog meseca. "Ali, nikad se ne zna. Na EU je da odluci", dodao je predsednik Srbije.\nUgledni njujorški dnevnik navodi da je kraci intervju sa Tadicem napravljen tokom promocije novog Fijatovog modela na prestižnom salonu automobile u Ženevi.\nU tekstu se istice uspeh koji je Srbija postigla dovodenjem Fijata u Kragujevac, uz ocenu da je Srbija na taj nacin postala industrijsko središte na Balkanu.\nList navodi da ce proizvodnja Fijata 500L poceti u maju i da bi do poslednjeg tromesecja 2012.godine on trebalo da se nade na evropskom tržištu.\nPredvideno je da sledece godine pocne njegov izvoz i u Sjedinjene Americke Države, navodi Vol Strit Džornal. Njujorški dnevnik piše da fabrika u Kragujevcu ima kapacitet da proizvede 200.000 vozila godišnje i da bi taj broj kasnije mogao da dostigne 300.000 automobila.\nVol Strit Džornal navodi da postoji trend medu proizvodacima automobila da otvaraju postrojenja u državama koje nude jeftiniju radnu snagu, poreske olakšice i subvencije, što sve smanjuje troškove.\nDOBRA PRIVREDNA I POLITIČKA SARADNJA DVE ZEMLJE\nBEOGRAD, 8. marta 2012. (Beta) Drugi političkoprivredni samit Srbija Italija završen je danas u Beogradu potpisivanjem više međunarodnih sporazuma i porukama predsednika Srbije Borisa Tadića i premijera dve zemlje, Mirka Cvetkovića i Marija Montija, da postoji veliki potencijal za unapređenje saradnje u ekonomiji i na planu evropskih integracija.\nKao jedina tačka neslaganja navedeno je pitanje Kosova, čiju je nezavisnost Italija priznala.\nPredstavnici vlada Srbije i Italije imali su više bilateralnih susreta, a potpisano je nekoliko međudržavnih sporazuma.\nPredsednik Srbije je, nakon samita, ukazao da se od 2009. godine, odnosno od održavanja prvog samita SrbijaItalija, povećao broj italijanskih firmi koje posluju u Srbiji sa 150 na više od 400 i izrazio nadu da će ih u budućnosti biti više od 1.000.\nTadić je naveo da se razgovaralo o saradnji u industriji čelika, metalskom kompleksu, auto industriji, rudarstvu, farmaceutskoj industriji, poljoprivredi, industriji odeće i obuće i izrazio zadovoljstvo zbog strateških dokumenata koji su danas potpisani.\nOn je rekao da se sa premijerima Srbije i Italije saglasio da je potrebno dovršiti transportne pravce od Beograda ka Baru i ocenio da BeogradBarBari predstavlja "strategijski trougao" koji ima značaj za obe zemlje. Prema Tadićevim rečima, razgovarano je i o ulaganju u energetiku, odnosno o sprovođenju projekta termoelektrane Kolubara B, o izgradnji protočne hidroelektrane na Savi, kao i nizu hidroelektrana na Drini i na Ibru. Italijanski premijer je rekao da je njegova zemlja zainteresovana da nastavi da prati Srbiju na putu ka EU i dodao da želi da joj pomogne da se prilagodi evropskim standardima.\nITALIJANI ZAINTERESOVANI ZA PRUGU BEOGRAD-BAR\nBEOGRAD, 8. marta 2012. (Beta) Italijanske kompanije su zainteresovane za učešće u modernizaciji železničke pruge BeogradBar, prenosi danas italijanska agencija Nova izjave italijanskih privrednika na Poslovnom forumu u Beogradu.\n"Naš je interes da realizujemo projekat obnove pruge BeogradBar, važne za transport Fijatovih vozila koja će se proizvoditi u Kragujevcu", rekao je Rozario Moreli, predsednik Armafera.\nTa kompanije je jedan od osnivača Italijanskosrpskog poslovnog saveta, a članica tog saveta je i državna kompanija italijanske želežnice Italfer.\nOn je procenio da danas najviše izgleda ima da će poslove obnavljanja tih pruga dobiti italijanske kompanije. "Srbija je u centru infrastrukture predviđene za Balkan i Istočnu Evropu. Postoje veoma pozitivne mogućnosti, i ako su namere EU u odnosu na tu zemlju onakve kao što smo shvatili, onda će se otvoriti mogućnosti od velikog interesa", objasnio je taj privrednik.\nPOSLOVNI SAVET ITALIJA-SRBIJA: KANDIDATURA SRBIJE ZA EU OTVARA POSLOVE\nBEOGRAD, 8. marta 2012. (Beta) Kandidatura Srbije za prijem u EU je otvorila konkretne mogućnosti krupnih ulaganja u njenu infrastrukturu, izjavio je danas Gvidalberto Gvidi, kopredsednik Poslovnog saveta ItalijeSrbija.\nGvidi je za italijansku agenciju Nova izjavio da su to pre svega mogućnosti investiranja u železnicu Srbije, beogradski metro, autoputeve, postrojenja za proizvodnju i distribuciju energije, što bi trebalo da podrže EU i Svetska banka. Te mogućnosti Italija smatra važnim prilikama koje ne treba da propusti, dodaje Nova. "Srbija je važna i zbog sporazuma o slobodnoj trgovini sa zemljama bivšeg Sovjetskog saveza, sa Turskom i zemljama CEFTA, zahvaljujući kojima međunardoni investitori (u Srbiju) mogu imati pristup tržištu od 800 miliona potrošača", objasnio je Gvidi.\nOn je ocenio da je Srbija "mlada, dinamična zemlja koja ima važan geografski položaj".\nKopredsednik Saveta je s posebnim zadovoljstvom istakao, prenosi Nova, potpisivanje sporazuma sa Fondacijom "Zoran Đinđić", kojim je dogovorena specijalizacija dvadesetak mladih stručnjaka iz Srbije u italijanskim kompanijama.\n"Na taj način Italija pruža konkretnu podršku tehnološkom i industrijskom razvoju zemlje sa kojom sve više jača strateško partnerstvo", rekao je Gvidi.\nGvidi je najavio da je danas dogovoreno da se u maju ili junu u Rimu održi skup na kojem će zvanično biti promovisan forum koji će činiti po 14 velikih kompanija iz Italije i Srbije, a još sedam veoma značajih italijanskih kompanija zatražilo da se priključi, dodao je on.\nKopredsednica Poslovnog saveta je Draginja Đurić, predsednica Banke Inteza San Paolo u Srbiji.\nANSALDO I PUPIN SE DOGOVORILI O SARADNJI\nBEOGRAD, 8. marta 2012. (Beta) Italijanska kompanija "Ansaldo sistemi industriali' (Asi) i Institut "Mihajlo Pupin" iz Beograda su danas u Beogradu potpisali sporazum o izgradnji i obnavljanju postrojenja za proizvodnju energije iz obnovljivih izvora, prenela je italijanska agencija Nova.\nDogovor je postignut u saradnji s Italijanskosrpskim poslovnim savetom kojim kopredsedavaju Gvidalberto Gvidi i predsednica Izvršnog odbora Banke Inteza Draginja Đurić.\n"Sporazum potpisan sa partnerom izuzetne vaznosti kakav je Institut Pupin, predstavlja za našu kompaniju veliku mogućnost u oblasti razvoja", rekao je Klaudio Andrea Džeme, direktor firme Asi, i dodao da za njegovu kompaniju "Srbija predstavlja važno tržište, pogodno za strana ulaganja".\n"Taj sporazum ima u potpunosti strateški značaj za pokretanje saradnje sa zemljom koju smatramo odlučujućje važnom za naše aktivnosti", kazao je Džeme.\nOn je istakao da sporazum omogućava "spajanje vrhunske stručnosti Instituta Pupin sa industrijskim kapacitetima" Italije i predstavlja "odlucujući korak" u saradnji sa Srbijom.\n"Srbija je bogata vodama, a njena vlada je odredila 850 mesta na kojima bi bila moguća izgradnja malih centrala. Pre toga, posebno u oblasti obnovljive energije, potrebno je remontovati postojeća postrojenja. Kapaciteti proizvodnje lako bi se mogli modernizacijom i racionalizacijom potrošnje povećati za 20 odsto", objasnio je Džeme.\n"Prvi cilj je ucešće na predstojećem tenderu Elektroprivrede Srbije", kazao je Nikolić.\nTender za modernizaciju dvadesetak malih centrala imaće vrednost 40 miliona evra, a radove će finansirati Evropska banka za obnovu i razvoj (EBRD).\nSANINO: PRIZNANJE TERITORIJALNOG INTEGRITETA KOSOVA – NAPREDAK\nBERLIN, 9. marta 2012. (Beta) Generalni direktor za proširenje Evropske unije u Evropskoj komisiji, Stefano Sanino izrazio je zadovoljstvo zbog toga što je priznavanjem teritorijalnog integriteta Kosova postignut znatan napredak u rešavanju prilika na Zapadnom Balkanu.\nSanino u Berlinu učestvuje na skupu "Srbija i Evropska unija: kojim putem napred" koji su organizovali Fondacija Robert Boš i Beogradski fond za političku izuzetnost.\nFunkcioner Evropske komisije je rekao i da vidi da postoji "pragmatičnost i kod Beograda i kod Prištine" i izrazio nadu da će pregovori biti nastavljeni "eventualno u nekom drugom formatu".\nSanino je najavio da Evropska komisija namerava da već u martu, kako se izrazio, "anticipatorno", počne da ispituje u kojoj meri Srbija, Crna Gora i Makedonija kao kandidati za pristupanje EU (kojima datum otpočinjanja pregovora još nije određen) ispunjavaju zahteve poglavlja 23 i 24, koja se odnose na vladavinu prava, pravosuđe i ljudska prava.\nNajzad, Sanino je najavio i da Komisija namerava da svoj instrument za pretpristupnu pomoć (IPA) proširi i ubuduće pretvori u, kako ga je nazvao, IPA 2. Novac koji preko ovog mehanizma daje Evropska komisija onda ne bi išao samo za jačanje institucija u zemljama koje žele da pristupe EU, već i za ekonomski razvoj. Na skupu u Berlinu, između ostalih, učestvuju i šef odeljenja za Jugoistočnu Evropu i Tursku u Ministarstvu inostranih poslova u Berlinu Nikolaus Lambsdorf, direktor Odbora nemačke privrede za istok Rajner Lindner, direktorka kancelarije vlade Srbije za evropske integracije Milica Delević i ministar Republike Srbije za ekonomiju i regionalni razvoj Nebojša Ćirić.\nSEDNICA ODBORA ZA KOSOVO I METOHIJU SKUPŠTINE SRBIJE PREKINUTA\nBEOGRAD, 8. marta 2012. (Beta) Sednica Odbora za Kosovo i Metohiju Skupštine Srbije prekinuta je danas posle dvočasnovne rasprave jer se predstavnici vlade i tima za pregovore sa Prištinom nisu pojavili kako bi obrazložili dogovor Srbije i Kosova o regionalnom predstavljanju postignut 24. februara.\nPredsednik Odbora LJubomir Kragović rekao je da su ministar za Kosovo i Metohiju Goran Bogdanović i šef pregovaračkog tima Beograda Borislav Stefanović nedolazak obrazložili time što Vlada Srbije još nije razmatrala izveštaj o dogovoru sa poslednje runde dijaloga, što je opozicija oštro kritikovala.\nPoslanici Demokratske stranke Srbije (DS S), Srpske radikalne stranke (SRS) i Srpske napredne stranke (SNS) naveli su da je nedopustivo da Vlada Srbije šalje svoje predstavnike na jučerašnji skup u Danilovgradu na kojem je bio i predstavnik kosovskih institucija, a da njeni predstavnici, pod izgovorom da još nije razmatran postignut dogovor, ne dođu na sednicu Odbora.\nPredstavnici opozicije kritikovali su dogovor o regionalnom predstavljanju Prištine, navodeći da je to korak ka potpunom priznanju nezavisnosti Kosova učinjen radi dobijanja statusa kandidata za članstvo u EU.\nOni su ocenili da su leci koje je Euleks delio na Jarinju i Brnjaku o preregistraciji vozila i korišćenju kosovskih dokumenata od 1. juna, u skladu sa "izdajničkom politikom Borisa Tadića".\nPoslanik DS S Slobodan Samardžić rekao je da Vlada Srbije, pod uticajem Zapada, planira da raspiše, ali ne i održi izbore na Kosovu, što će, kako je ocenio, biti poslednji čin kapitulantske politike priznavanja Kosova. Poslanik Srpske radikalne stranke (SRS) Nemanja Šarović rekao je da je politika vlade prema Kosovu posle postignutog dogovora o regionalnom predstavljanju u potpunosti ogoljena i da je jasno da je učinjeno sve kako bi Srbija dobila status kandidata.\nOn je kazao da je rok za preregistraciju i preuzimanje kosovskih dokumenata za kosovske Srbe pomeren do 1. juna kako bi u centralnoj Srbiji prošli izbori, koji su, kako je naglasio, jedino bitni vladajućoj većini da bi očuvala fotelje.\nPoslanik Srpske napredne stranke (SNS) Borislav Pelević rekao je da odbor ne može da raspravlja o postignutom dogovoru o regionalnom predstavljanju jer nema predstavnika vlade, ali da se iz izjava zvaničnika EU može jasno videti da je Priština ostvarila veliku pobedu jer je postala pravna država i međunarodni subjekt.\n"Priština može da se pojavljuje kao punopravni član što smo videli u Danilovgradu, gde je pisalo Kosovo sa zvezdicom ali bez fusnote, a tu je sedeo i predstavnik Vlade Srbije", rekao je on.\nPelević je rekao da je dogovor veliki poraz Beograda i prevelika cena za dobijanje statusa kandidata. Politiku pregovaračkog tima i Vlade Srbije branio je poslanik Demokratske stranke Srđan Milivojević koji je rekao da je Odbor za Kosovo imao uvid u sve akte Vlade Srbije i ponovio da DS nikad neće priznati nezavisnost Kosova.\n"Kosovo nije ni pedalj dalje nego što je bio '99. godine. Kosovo je neotuđivi deo Srbije i DS nema nameru da prizna nezavisnost pokrajine", kazao je on i dodao da Beograd nije poslao svog ambasadora u Prištinu, da se ne zalaže da Priština ima svog predstavnika u UN i da Kosovu nedostaju mnogi atributi nezavisnosti. Međutim, poslanik DS iz Kosovske Mitrovice Dragiša Đoković rekao je da nijedan od postignutih sporazuma sa Prištinom ne donosi korist Srbima na Kosovu i ocenio da je cilj da se u daljoj fazi pregovora kosovskim vlastima predaju i telekomunikacije i upravljanje energetskim sistemom.\nOn je kritikovao predstavnike vlade jer, kako je rekao, nisu došli na sednicu odbora a mogli su da prisustvuju skupu u Danilovgradu.\nSednica Odbora za Kosovo trebalo bi da bude nastavljena u utorak, 13. marta, u 12 časova.\nPREDSTAVNICI SRBA POZVALI NA BOJKOT KOSOVSKIH DOKUMENATA\nZVEČAN, 8. marta 2012. (Beta) Predsednici opština na severu Kosova i načelnik kosovskomitrovačkog Okruga pozvali su građane da od kosovskih vlasti ne uzimaju registarske tablice za vozila i lična dokumenta.\nOni su u emisiji Televizije Most iz Zvečana rekli da nije dovoljno to što su se građani "gotovo stoprocentno" na nedavnom referendumu izjasnili protiv kosovskih institucija, već je neophodno da se odreknu i novca koji dobijaju od njih.\nČelnici opština su pozvali i Srbe izvan Kosova da "ne prodaju srpske nacionalne interese za 45 evra" koliko, kako tvrde, po raznim osnovama primaju iz budžeta Kosova.\n"Sporazumi koje je u Brislu postigao šef pregovaračkog tima Beograda Borislav Stefanović, otežali su život Srbima na Kosovu i Metohiji, a posebno Sporazum o slobodi kretanja koji podrazumeva promenu državljanstva u 'Kosovare' ", rekao je predsednik Opštine Zubin Potok Slaviša Ristić.\n"Stefanović je imao dva tumačenja jedno za javnost u Srbiji, a drugo za građane na severu Kosmeta koje je ubeđivao da to za njih neće važiti. To u sporazumu ne piše, i Euleks će se toga tvrdoglavo držati", ocenio je Ristić. On je zatražio da Stefanović dođe i objasni šta sporazum sadrži, kako ljudi da se ponašaju i šta da očekuju. Ristić je izrazio bojazan da će u pregovorima koji slede za Srbiju biti "izgubljeni" i elektroenergetski i telekomunikacioni sistemi na Kosovu.\n"Iz Kfora imamo najavu da će zatvoriti alternativne puteve na severu Kosova i to potvrđuje da su se zajedno sa Euleksom stavili u funkciju Prištine, i pomažu da se nasilnim putem sever integriše u kosovske institucije", ocenio je Nedeljković.\nOn je pozvao Srbe da bojkotuju kosovska dokumenta i administrativne prelaze.\nPredsednik Opštine Kosovska Mitrovica Krstimir Pantić pozvao je na "borbu za ostanak Srba i Srbije" na Kosovu. Predsednik Opštine Zvečan Dragiša Milović je ukazao da iz Beograda nema reagovanja na peticiju građana koji traže da se Euleksu uskrati gostoprimstvo jer nije statusno neutralan.\nČelnici sa severa Kosova rekli su da očekuju da će Kfor odustati od zatvaranja alternativnih puteva i istakli da će, ako se to i dogodi, ponovo biti protesta i barikada.\nOni su ponovili da očekuju da će na Kosovu biti raspisani izbori kada i u ostalim krajevima Srbije, i ocenili da bi neodržavanje izbora bilo početak gašenja srpskih institucija.\nKUČI: EU I SAD TREBA DA SPREČE IZBORE SRBIJE NA KOSOVU\nPRIŠTINA, 8. marta 2012. (Beta) Zamenik premijera Kosova Hajredin Kuči izjavio je danas, posle sednice vlade, da će održavanje izbora Srbije na kosovskoj teritoriji negativno uticati na međunacionalne odnose, kao i da te izbore treba da spreče Evropska unija i SAD.\nKuči je dodao da je Vlada Kosova u vezi sa tim već razgovarala sa predstavnicima EU i SAD, od kojih je zatražila zabranu održavanja izbora Srbije na kosovskoj teritoriji.\nZamenik premijera Kosova rekao je da takvih izbora, po svemu sudeći, neće ni biti, ali da, ako se održe, oni neće imati pravnog dejstva.\nDan nakon što je misija Euleks najavila pojačanja za sever Kosova, Kuči je rekao da na tom delu treba uspostaviti red i zakon.\nVlada je takođe odlučila da formira Diplomatsku akademiju koja će delovati u okviru MIPa Kosova i koja će se baviti osposobljavanjem pripadnika MIPa i istraživanjima iz oblasti spoljne politike.\nEULEKS: NAŠA OBAVEŠTENJA U SKLADU SA SPORAZUMOM IZ BRISELA\nBEOGRAD, 8. marta 2012. (Beta) Portparolka Euleksa Irina Gudeljević ocenila je danas da je letak koji je Euleks delio na prelazima na severu Kosova o preregistraciji vozila i korišćenju kosovskih dokumenata u skladu sa sporazumom Beograda i Prištine o slobodi kretanja.\n"I Beograd i Priština su se o tome dogovorili u julu prošle godine. Euleksovo planiranje je zasnovano na ovom sporazumu. Normalno je, da pre nego što nastavite sa bilo kojom vrstom implementacije, unapred pružite adekvatno obaveštenje i date ljudima dovoljno vremena da potraže odgovarajuća rešenja koja će biti u skladu sa odlukama", rekla je Gudeljević za agenciju Beta.\nŠef pregovaračkog tima Beograda u dijalogu sa Prištinom Borislav Stefanović rekao je juče za agenciju Beta da preregistracija vozila na "KS" i "RSK" tablice i korisćenje kosovskih dokumenata nisu deo briselskih dogovora i da Srbi sa Kosova imaju i imaće pravo i na srpska dokumenta i na srpske tablice.\nPredstavnici Srba sa severa Kosova protestovali su juče zbog najavljenih promena i ocenili da im Stefanović nije na isti način predstavio sporazum sa Prištinom. Oni su pozvali Stefanovića da im ponovo objasni detalje sporazuma.


Slovenija bi mogla da bude most između Amerike i Rusije (foto) - 28.11.2016, Sputnik Srbija\nPremijer Slovenije Miro Cerar izjavio je da bi ta zemlja, u kojoj je rođena i odrasla buduća prva dama SAD Melanija Tramp, mogla da postane most između dve... 28.11.2016, Sputnik Srbija\nvesti, svet, slovenija, miro cerar, melanija tramp, region\n21:02 28.11.2016 (Osveženo: 03:40 26.08.2021)\n© REUTERS / Carlo AllegriTrampova supruga Melanija Tramp na biračkom mestu u Njujorku\n„Ako SAD i Rusija pokrenu neku inicijativu u tom pravcu, Slovenija bi mogla da postane most između dve supersile. Mi smo dokazali da smo sposobni da organizujemo takve sastanke“, rekao je Cerar američkoj agenciji.\nOn je kazao i da ga je Melanija Tramp prošle nedelje pozvala telefonom.\nPremijer Slovenije Miro Cerar\n„Razgovarali smo na slovenačkom i čestitao sam njoj i njenom suprugu veliki izborni uspeh, a potom sam razgovarao i sa Trampom, koji mnogo toga zna o Sloveniji“, istakao je slovenački premijer, dodavši da je novog predsednika SAD pozvao da dođe u Sloveniju i da je on pristao.\nKad je reč o mogućnosti da Slovenija posreduje između Trampa i ruskog predsednika Vladimira Putina, Cerar kaže da je ta tema „samo dotaknuta“ tokom njegovog razgovora sa Trampom, ali da je to zasad sve.\n„Spremni smo da veoma ozbiljno razmotrimo tu mogućnost, ali inicijativu moraju pokrenuti Tramp i Putin“, zaključio je Cerar.\nAP navodi da je Slovenija, iako je članica EU i pridržava se sankcija tog bloka protiv Kremlja zbog njegove uloge u ukrajinskoj krizi, održala tople odnose sa slovenskim saveznikom Rusijom, i podseća da je ruski predsednik Vladimir Putin dvaput posetio Sloveniju, mada retko posećuje balkanske zemlje.\nAmerička agencija podseća i da je baš u Sloveniji, u junu 2001, bivši američki predsednik Džordž V. Buš imao prvi sastanak tet-a-tet s Putinom kako bi razmotrili mogućnost kompromisa u pogledu američkih planova o raketnoj odbrani kojima se Moskva oštro suprotstavila.\nU međuvremenu, većina Slovenaca — njih 66 odsto — ne veruje da će pobeda Donalda Trampa biti prednost za njihovu zemlju u odnosima sa SAD zbog činjenice da je njegova supruga rođena u Sloveniji, pokazuju danas objavljeni rezultati ankete ljubljanskog „Dela“.\nAnketa pokazuje da većina smatra da Slovenija „neće imati nikakve koristi“ od toga što je buduća američka prva dama Melanija Tramp rođena u Sevnici u Sloveniji.


Crno-beli imaju gol mašinu za budućnost! - Sportske.net\nCrno-beli imaju gol mašinu za budućnost!\nŠef stručnog štaba FK Partizan Marko Nikolić uskoro bi mogao da se nađe na slatkim mukama jer je kapiten omladinskog tima crno-belih Đorđe Jovanović pokazao da zaslužuje šansu u prvom timu.\nNikolić: "Nije bilo lepo za gledanje, ali smo zasluženo pobedili"Superliga - Može i minimalcem, u Nišu, Lučanima i Kruševcu!Leonardo ponovo heroj Partizana, golčina za novu pobedu crno-belih!Nova bomba Leonarda!Metalac vs Partizan - Nikolić se odrekao dvojice standardnih! (SASTAVI)\nVicešampion Srbije u svojim redovima ima četvoricu napadača od kojih dvojicu iskusnijih i dvojicu koji svoj raskošni talenat tek treba da dokažu.\nNapad "Parnog Valjka" predvode Valeri Božinov, Nikola Đurđić, Uroš Đurđević i Dušan Vlahović, a vrlo brzo bi još jedna mlada nada mogla da bude priključena prvom timu, ako se uzme u obzir kakve partije pruža u omladinskoj ligi Srbije.\nKapiten omladinskog tima Partizana Đorđe Jovanović (17) u nedelju je postigao tri gola u ubedljivom trijumfu crno-belih nad novosadskom Vojvodinom (4:1) čime je dokazao da lagano stasava u gol mašinu.\nRadi se o dečaku koji je rođen 15. februara 1999. godine, a koji je pre godinu dana potpisao trogodišnji ugovor sa Partizanom što je bio maksimalan period imajući u vidu da Jovanović nije punoletan.\nKada se uzme u obzir da talentovani Dušan Vlahović tek treba da dobije pravu šansu da se dokaže u prvom timu, jasno je da crno-beli ne moraju da strepe za budućnost jer se može desiti da napadački tandem u godinama koje slede čine Vlahović i Jovanović.


Održan sastanak sa Gradskim odborom udruženja invalida\nčetvrtak, 09 avgust 2018 15:35\nPredstavnici Grada i Centra za socijalni rad održali su danas sastanak sa Gradskim odborom udruženja invalida grada Banja Luka, tokom kojeg su razgovarali o programskim i projektnim potrebama udruženja za 2019. godinu, uz presjek aktivnosti realizovanih u ovoj godini.\nPrema riječima Natalije Trivić, načelnice Odjeljenja za kulturu, turizam i socijalnu politiku, sastanak je bio prilika da se sagledaju realne potrebe ove populacije te da se dogovore dalji koraci saradnje u predstojećoj godini.\n-Na sastanku je razgovarano o finansiranju programskih aktivnosti udruženja, različitih manifestacija, podršci projektima po javnom pozivu, unapređenju usluge IN taksi, uvođenju servisa podrške, te o potrebi prostora za rad pojedinih udruženja – precizirala je Trivićeva.\nPredstavnici Gradskog odbora iskazali su zadovoljstvo i korisnost ovakvog sastajanja.\nInače, Gradski odbor udruženja invalida grada Banja Luka čini nekoliko organizacija: Udruženje distrofičara regije Banja Luka, Gradska organizacija slijepih, Udruženje paraplegičara, oboljelih od dječije paralize i ostalih tjelesnih invalida regije Banja Luka, Savez invalida rada grada, Udruženje gluvih i nagluvih regije Banja Luka, Udruženje za pomoć mentalno nedovoljno razvijenim licima i Udruženje civilnih invalida-žrtava rata regije Banja Luka.\nViše iz ove kategorije « Ambulanta, vrtić i MZ na Petrićevcu pod jednim krovom Na birou oko 30 hiljada Banjalučana: Nezaposlena četiri doktora nauka i 34 magistra »\nU RS počela isplata novembarske penzije\nViše od 6000 đaka u produženom boravku, potrebe još veće\nOd danas pojačane kontrole saobraćaja u cijeloj RS


Dodik: I ja, kao i Pens, pozivam na poštovanje „Dejtona”... - Sputnjik Srbija\n10:09 28 Novembar 2020\n20:21 04.08.2017 (osveženo 21:01 04.08.2017) Preuzmite kraći link\nPredsednik Republike Srpske Milorad Dodik poručio je danas u Novom Sadu, povodom stalnih poziva Hrvatske da treba ugasiti Srpsku, da bi Zagreb najpre trebalo da „ugasi” ustaški natpis u Jasenovcu, a da će RS postojati dok postoji volja naroda.\nOn je ocenio da je iluzorno tražiti gašenje RS, jer je ona pokazala u nemogućim uslovima da može da egzistira, i da preživi razne pretnje koje su joj godinama bile nametane.\n„RS ne zavisi od zahteva ni Hrvata, ni drugih, već će postojati dok ima volje naroda“, naglašava Dodik i podvlači da Srpska postoji već 25 godina.\nIstakao je da je međunarodna zajednica sve vreme, na različitim mestima, bila protiv srpske zajednice.\n„Glumila je neutralnost, ali sve što je tražila bili su projekti centralizacije BiH. Čak i raspadom bivše Jugoslavije jedino logično je bilo da RS ne ostane u BiH, pa su nas naterali. Sada imamo Dejtonski sporazum, a oni nam pričaju da treba da ga poštujemo, a pre toga su ga razgradili visoki predstavnici“, objasnio je Dodik.\nOn je naglasio da RS traži poštovanje izvornog „Dejtona“, a ne „trening“ koji vrše stranci u BiH.\n„Čuli smo potpredsednika SAD Majka Pensa kako treba poštovati ’Dejton‘. I ja pozivam na poštovanje izvornog ’Dejtona‘“, zaključio je Dodik.


M. D.\t 7. decembra 2015. 18:00\nAgencija za privatizaciju prestaće da postoji do kraja godine, jer tada ističe rok za privatizaciju, izjavio je danas ministar privrede Željko Sertić i objasnio da to ne znači da će privatizacija u buduće biti nemoguća, ali će za takve slučajeve biti zaduženo resorno ministarstvo.\n“Agencija prestaje da postoji do kraja godine, a nama ostaje 17 strateških preduzeća za resavanje. Sedam smo se obavezali da ćemo da rešimo do kraja godine, i to ćemo brzo da objavimo”, rekao je Sertić za TV Pink.\n“To ne znači da proces privatizacije neće trajati i u narednim godinama, ali ćemo to kontrolisati na potpuno drugačiji način. Za to će isključivo biti zaduženo Ministarstvo privrede”, rekao je on.\n“Mi smo se sa tim suočili ove godine, razgovarali sa sindikatima, veliki broj je uzeo socijalne programe. Važno je za te ljude, da otvaranjem novih radnih mesta, mogu da apliciraju za njih. Tako ćemo da pružamo podršku svima koji imaju bilo kakvu želju da otvore svoju firmu”, rekao je Sertić.\nSertić je podsetio da je, zakonom koji je pre tri nedelje postao punovažan, zatvorena SIEPA, kao i da je formirana razvojna agencija Srbije koja bi trebalo da počne da radi oko nove godine.\n“Prepolovili smo broj zaposlenih, biće dovedeni mladi ljudi koji mogu da rade na komplikovanim poslovima privlačenja investicija i razvoja malog sektora”, rekao je on.\nMinistar je, govoreći o Privrednoj komori Srbije, rekao da je napravljen model poput evrokontitnentalnog.\n“Reč je o polucentalizovanom modelu u kome će efekti na samu privredu biti višestruko korisni. Učinicićemo pravu decentralizaciju upravljanja”, istakao je Sertić.\nŠto se tiče budžeta koji je namenjen Ministarstvu privrede, Sertić je kazao da je on nešto povećan.\n“Ono što je glavna promena kod nas je da smo iz ogromnih sredstava koja su prethodnih godina davana za klasične subvencije državnim gubitašima sa kojima se radi ozbiljno restrukturiranje, taj budžet je sveden na minimum, ali smo ostavili prostor za podršku malim i srednjim preduzećima, pre svega onima koji teško dolaze do kredita, predvideli smo gotovo tri puta veću finansijsku podršku malim preduzetnicima”, rekao je Sertić.\nOn je kazao da je objavljen konkurs koji se sprovodi u saradnji sa pet banaka gde se daju bespovratna sredstva za opremu u iznosu od 25 odsto, pet posto je učešće preduzetnika i 70 odsto je kredit banke. Na sajtu resornog ministarstva objavljeno je i koje su to banke.\nAgencija za privatizacijuŽeljko Sertić


Nikola Radovanović pozvan na kamp "Top 100" u SAD\nNikola Radovanović, kadetski reprezentativac Srbije, Nevesinjac koji je nedavno iz KK “Budućnost” Bijeljina stigao u Partizan, pozvan je na “Top 100 kamp” u SAD.\nRadi se o kampu na koji se svake godine poziva 100 najboljih srednjoškolaca iz SAD. Poslednjih nekoliko godina, organizatori kampa su počeli da pozivaju i po nekog Evropljanina. Na ovom prestižnom kampu do sada su već bili Goga Bitadze i Luka Šamanić, kao i Deni Avdija.\nZanimljivo, iz Evrope se pozivaju 17-godišnjaci, a Radovanović je tek napunio 16 godina, što ga čini najmlađim učesnikom kampa, ali i potvrđuje da se radi o velikom talentu.\nBasketballsphere.com/FOTO: KK Partizan\nkk partizannikola radovanovic